qundao/data-zh-poetry huggingface dataset:
题画二首
作者：文徵明
朝代：明

东风吹春著幽谷，宿雨浮烟树新沐。斜桥曲径带流水，白日疏篱荫浓绿。晴江隔世不隔山，百叠苍螺堕茆屋。输却长唫抱膝人，镇日临矶弄晴渌。千岩拔地排青苍，古松谡谡连重冈。冈回岭复得奇绝，瀑流千丈垂银潢。盘盘细路入云长，两涯对起悬飞梁。云重路僻不知处，应有仙家在深坞。夕阳变灭晚山寒，无限风烟属倚阑。
题画二首·其一
作者：文徵明
朝代：明
体裁：古风

东风吹春著幽谷，宿雨浮烟树新沐。斜桥曲径带流水，白日疏篱荫浓绿。晴江隔世不隔山，百叠苍螺堕茆屋。输却长吟抱膝人，镇日临矶弄晴渌。
题画二首·其一
作者：文徵明
朝代：明

东风吹春著幽谷，宿雨浮烟树新沐。斜桥曲径带流水，白日疏篱荫浓绿。晴江隔世不隔山，百叠苍螺堕茆屋。输却长唫抱膝人，镇日临矶弄晴渌。
题画二首·其一
作者：文徵明
朝代：明
体裁：古风

稍稍凉飔集，依依炎景流。西风吹木叶，秋色满蘋洲。伊人何所怀，掇棹自夷犹。青山在篷底，白云宿船头。沧波渺然去，仰见天汉浮。飞尘暗岐路，回首正悠悠。
题画二首·其二
作者：文徵明
朝代：明
体裁：古风

千岩拔地排青苍，古松稷稷连重冈。冈回岭复得奇绝，瀑流千丈垂银潢。盘盘细路入云长，两崖对起悬飞梁。云重路僻不知处，应有仙家在深坞。夕阳变灭晚山寒，无限风烟属倚阑。
题画二首·其二
作者：文徵明
朝代：明

千岩拔地排青苍，古松谡谡连重冈。冈回岭复得奇绝，瀑流千丈垂银潢。盘盘细路入云长，两涯对起悬飞梁。云重路僻不知处，应有仙家在深坞。夕阳变灭晚山寒，无限风烟属倚阑。
题画二首·其二
作者：文徵明
朝代：明
体裁：古风

轻浪激回渚，光风汎荣条。青天渺何许，中流见仙桡。修眉落明镜，兰带矞云飘。含情采芙蓉，无那美人遥。
题画六首
作者：文徵明
朝代：明

溪云冥冥溪雨急，长空倒垂溪水立。凌乱春潮万壑摇，低迷暮霭千林湿。余生雅有沧洲适，曾拥孤蓬听萧瑟。梦断红尘二十年，江湖独往兴依然。偶拈秃笔扫东绢，便觉吴淞落并剪。金君家住云水乡，朝烟暮雨对林堂。若为老去厌真迹，翻爱狂夫洒狂墨。就中妙解谁应识，万里云烟开素壁。紫璚翠琰开苍壁，下有苍松几千尺。浓阴羃历森昼寒，虬枝拂空根束石。石连灌莽榛欲绝，路绕松根更斜出。仙源近远不可穷，却有幽人在山泽。山泽幽人坐倚松，仰看出没山云空。眼中溶溶霏暮霭，耳畔谡谡鸣天风。崩崖一线削积铁，玉泉百丈飞晴虹。吴中山水清且远，老我平生素游衍。偶然点笔写秋峦，恍惚游踪出东绢。金君有癖与我同，每每神游翰墨中。赠君此幅应有以，咫尺相看论万里。十月山城雾雨收，江南春浅类清秋。窗前觅得新成句，木叶萧萧杂水流。看山何必待春晴，雨里看山分外明。持盖冲烟觅诗去，不知身在画中行。长松摇日影亭亭，无限江头倚杖情。鸿雁欲来天拍水，白云收尽暮山横。双禽栖息一枝安，映雪离离更好看。一种羁情谁识得，暮林风急羽毛单。
题画六首·其一
作者：文徵明
朝代：明

溪云冥冥溪雨急，长空倒垂溪水立。凌乱春潮万壑摇，低迷暮霭千林湿。余生雅有沧洲适，曾拥孤蓬听萧瑟。梦断红尘二十年，江湖独往兴依然。偶拈秃笔扫东绢，便觉吴淞落并剪。金君家住云水乡，朝烟暮雨对林堂。若为老去厌真迹，翻爱狂夫洒狂墨。就中妙解谁应识，万里云烟开素壁。
题画六首·其三
作者：文徵明
朝代：明

十月山城雾雨收，江南春浅类清秋。窗前觅得新成句，木叶萧萧杂水流。
题画六首·其二
作者：文徵明
朝代：明

紫璚翠琰开苍壁，下有苍松几千尺。浓阴羃历森昼寒，虬枝拂空根束石。石连灌莽榛欲绝，路绕松根更斜出。仙源近远不可穷，却有幽人在山泽。山泽幽人坐倚松，仰看出没山云空。眼中溶溶霏暮霭，耳畔谡谡鸣天风。崩崖一线削积铁，玉泉百丈飞晴虹。吴中山水清且远，老我平生素游衍。偶然点笔写秋峦，恍惚游踪出东绢。金君有癖与我同，每每神游翰墨中。赠君此幅应有以，咫尺相看论万里。
题画六首·其五
作者：文徵明
朝代：明

长松摇日影亭亭，无限江头倚杖情。鸿雁欲来天拍水，白云收尽暮山横。
题画六首·其六
作者：文徵明
朝代：明

双禽栖息一枝安，映雪离离更好看。一种羁情谁识得，暮林风急羽毛单。
题画六首·其四
作者：文徵明
朝代：明

看山何必待春晴，雨里看山分外明。持盖冲烟觅诗去，不知身在画中行。
题画六首岁暮雪晴山斋肆目偶阅谢皋羽诗穷冬疑有雨一雪却成晴喜其精妙因衍为韵赋小诗十章·其一
作者：文徵明
朝代：明
体裁：古风

岁晏群芳息，枯条鸣北风。层阴结黯霮，朔雪飞长空。玄冥肃景象，物化归终穷。妍华肇伊始，冉冉收春功。
题画兰
作者：文徵明
朝代：明

手培兰蕙两三栽，日暖风微次第开。坐久不知香在室，推窗时有蝶飞来。
题画赠皇甫太守
作者：文徵明
朝代：明
体裁：古风

斜阳带回堰，秋影落寒潭。微风薄高树，岩花落毵毵。何以消宴坐，溪声答高谈。虚阑写空馥，疏帘摇夕岚。君今有公事，万里策征骖。还应燕寝地，展卷忆江南。
题画赠许国用
作者：文徵明
朝代：明
体裁：古风

穷巷十日雨，泥深断来客。西斋午梦破，跫然识高屐。启户延故人，一笑慰乖隔。閒窗设香茗，短榻散书册。涉笔写沧洲，居然见泉石。春山正沈沈，春雨犹霢霢。密竹晓低迷，弱云晚狼籍。挟盖缘高冈，貌子独行迹。子迹良已奇，吾意无乃剧。吾生雅事此，亦颇自珍惜。愿为识者画，不受俗子迫。惟君鉴赏家，心嗜口不索。吾终不君靳，不索翻自获。君能用君法，吾自适吾适。当得吾意时，知否初未择。偶落好事手，谬谓能入格。馀人惟和声，遂使虚名赫。虽得知已怜，颇为遗者责。谁云兴致高，正坐能事厄。几欲谢胶铅，就中有深癖。我癖君更甚，收此顾何益。君言有妙理，意自不能释。我画惜如金，君藏慎于璧。好画与好藏，同是为物役。
题画送钱德夫南还
作者：文徵明
朝代：明

匆匆岁暮束书还，樽酒淋漓怅别间。明日西斋检行迹，暮云空见越南山。
题画（三首）
作者：文徵明
朝代：明

天削芙容万玉攒，十分寒思属吟鞍。
不知拥褐茅檐下，别有幽人冷眼看。
题画（三首）
作者：文徵明
朝代：明

过雨空林万壑奔，夕阳野色小桥分。春山何似秋山好，红叶青山锁白云。
题画（三首）
作者：文徵明
朝代：明

近山千丈抵清漪，远树连云入望迷。有约去登江上阁，风烟都在曲楼西。
题石田先生画
作者：文徵明
朝代：明
体裁：古风

细泉汩汩落涧平，苍烟不动沙州横。湖亭欲上山满目，新水浮空春雨晴。江南此景谁貌得，石田先生最神逸。轻风淡日总诗情，疏树平皋俱画笔。由来画品属诗人，何况王维发兴新。胸中烂漫富丘壑，信手涂抹皆天真。墨痕惨淡发古意，笔力简远无纤尘。古人论画贵气骨，先生老笔开嶙峋。近来俗手工摹拟，一图朝出暮百纸。先生不辨亦不嗔，自谓适情聊复尔。岂知中有三昧在，可以意传非色取。庸工恶札竞投集，凤凰一出山鸡靡。高堂拂晓见沧洲，恍然置我重岩里。定应夺却造化工，不然剪取吴淞水。神完意到轻千年，题作古人谁不然。
题秋江图
作者：文徵明
朝代：明
体裁：五言律诗

湖平失洲渚，日落见帆樯。雁影天随远，渔歌水自长。孤云开浩荡，高兴落沧浪。欲采芙蓉去，烟波正渺茫。
题竹寄履仁
作者：文徵明
朝代：明

西斋半日雨浪浪，雨过新梢出短墙。尘土不飞人迹断，碧阴添得晚窗凉。竹间佳兴属王猷，竹外风烟写素秋。市散人间诗欲就，一帘疏雨入西楼。
题竹寄履仁·其一
作者：文徵明
朝代：明

西斋半日雨浪浪，雨过新梢出短墙。尘土不飞人迹断，碧阴添得晚窗凉。
题竹寄履仁·其二
作者：文徵明
朝代：明

竹间佳兴属王猷，竹外风烟写素秋。市散人间诗欲就，一帘疏雨入西楼。
题虢国夫人夜游图
作者：文徵明
朝代：明
体裁：古风

紫尘拂辔春融融，参嵯飞鞚骄如龙。锦鞯绣带簇妖丽，绛纱玳烛围香风。春风交花光属路，后骑雍容前却顾。中间一骑来逡巡，秀眉玉颊真天人。翠微垂鬓衱称身，彷佛当年虢与秦。佳人绝代真难得，安得君王不为惑。岂知尤物祸之阶，不独倾城竟倾国。一时丧乱已足怜，后世方誇好颜色。晴窗展卷漫多情，百年青史自分明。莫言画史都无意，尺素还堪鉴兴废。
题虢国夫人夜游图
作者：文徵明
朝代：明

紫尘拂辔春融融，参差飞鞚骄如龙。锦鞯绣带簇妖丽，绛纱玳烛围香风。春风交花光属路，后骑雍容前却顾。中间一骑来逡巡，秀眉玉颊真天人。翠微垂鬓衱称身，彷佛当年虢与秦。佳人绝代真难得，安得君王不为惑。岂知尤物祸之阶，不独倾城竟倾国。一时丧乱已足怜，后世方誇好颜色。晴窗展卷漫多情，百年青史自分明。莫言画史都无意，尺素还堪鉴兴废。
题西川归棹图奉寄见素中丞林公
作者：文徵明
朝代：明

莆阳中丞千人英，怀忠事君老弥贞。向来声华四海倾，一言忤志还归耕。归来忧世殊未已，况也黑头方壮齿。天子俄县西顾忧，尺一到门投袂起。卷甲宵驰万里轻，竟剪穷凶报明主。捷书朝入剑门关，高情暮在壶公山。豺狼满道不可往，锦城虽乐何如还。功成身退古所难，角巾东第畴能攀。蜀江溶溶日千里，归心更比江流驶。玉垒浮云千万重，不如先生归兴浓。瞿塘滟滪声撼空，落日惨淡摇长风。鸟道衡绝悲蚕丛，娥眉宛转开芙蓉。青天一发付回首，江山与我俱无穷。呜呼，江山与我俱无穷，先生一棹岷峨东。
题高房山横轴
作者：文徵明
朝代：明

春云离离浮纸肤，翠攒百叠山模糊。山空云断得流水，咫尺万里开江湖。依然灌莽带茅屋，亦复断渚迷菰蒲。冈峦出没互隐见，明晦阴晴日千变。平生未省识匡庐，玉削芙蓉正当面。宛转香垆霏紫烟，依稀梦泽分秋练。未遂扁舟梦里游，酒醒独展灯前卷。问谁能事夺天工，前元画史推高公。已应气概吞北苑，未合胸次饶南宫。南宫已矣北苑死，百年惟有房山耳。秪今遗墨已无多，窗前把卷重摩挲。世间吮笔争么么，扫灭畦径奈尔高公何。
题高房山横轴
作者：文徵明
朝代：明
体裁：古风

春云离离浮纸肤，翠攒百叠山模糊。山空云断得流水，咫尺万里开江湖。依然灌莽带茅屋，亦复断渚迷菰蒲。冈峦出没互隐见，明晦阴晴日千变。平生未省识匡庐，玉削芙蓉正当面。宛转香垆霏紫烟，依稀梦泽分秋练。未遂扁舟梦里游，酒醒独展灯前卷。问谁能事夺天工，前元画史推高公。已应气槩吞北苑，未合胸次饶南宫。南宫已矣北苑死，百年惟有房山耳。祗今遗墨已无多，窗前把卷重摩娑。世间吮笔争么么，扫灭畦径奈尔高公何。
题黄应龙所藏巨然庐山图
作者：文徵明
朝代：明
体裁：古风

筠阳文学倦官职，十年归来四壁立。探囊大笑得片纸，不啻琼球加什袭。携来示我俾品评，谓是名僧巨然笔。涣迹漓踪那辨真，白閒双印还堪识。古篆依稀赣州字，先宋流传非一日。要知源委出珍藏，未论谁何定名迹。墨渝纸敝神自存，老笔嶙皱况超逸。冈峦迤逦蒙密树，浦溆萦纡带村室。盘盘细路绕山椒，斜引鱼梁更东出。途穷山尽得幽居，穹宫杰搆临清渠。仙邪佛邪定何处，彷佛胜境如匡庐。还从文学问何如，大笑谓我言非虚。自言远游真不俗，曾见庐山真面目。五老之峰披白花，晴巘万丈时飞瀑。某丘某壑皆旧游，展卷晴窗眼犹熟。祗今老倦到无由，对此时时作卧游。惭余裹足不出户，闻君此语心悠悠。高怀咫尺已千里，眼中殊觉欠扁舟。
题黄应龙所藏巨然庐山图
作者：文徵明
朝代：明

筠阳文学倦官职，十年归来四壁立。探囊大笑得片纸，不啻琼球加拾袭。㩦来示我俾品评，谓是名僧巨然笔。涣迹漓踪那辨真，行间双印还堪识。古篆依稀赣州字，先宋流传非一日。要知源委出珍藏，未论谁何定名迹。墨渝纸敝神自存，老笔嶙皱况超逸。冈峦迤逦蒙密树，浦溆萦纡带村室。盘盘细路绕山椒，斜引鱼梁更东出。途穷山尽得幽居，穹宫杰构临清渠。仙邪佛邪定何处，髣髴胜境如匡庐。还从文学问何如，大笑谓我言非虚。自言远游真不俗，曾见庐山真面目。五老之峰披白袍，玉虹万丈时飞瀑。某丘某壑皆旧游，展卷晴窗眼犹熟。秪今老倦到无由，对此时时作卧游。惭余裹足不出户，闻君此语心悠悠。高怀只尺已千里，眼中殊觉欠扁舟。
风入松
作者：文徵明
朝代：明

简汤子重，汤居碧凤坊西斋睡起雨濛濛，双燕语帘栊。平生行乐都成梦，难忘处、碧凤坊中。酒散风生棋局，诗成月在梧桐。近来多病不相逢，高兴若为同。清樽白苎交新夏，应辜负、绿树阴浓。凭仗柴门莫掩，兴来拟扣墙东。
风入松
作者：文徵明
朝代：明

近来无奈病淹留，十日废梳头。避风帘幕何曾卷，翛然处、古鼎香浮。兴至闲书棐几，困来时覆茶瓯。新凉如水簟纹流，六月类清秋。手抛团扇拈书册，无情绪、欲展还休。最是诗成酒醒，月明时度南楼。
风入松
作者：文徵明
朝代：明
体裁：词

近来无奈病淹留，十日废梳头。避风帘幕何曾捲，翛然处、古鼎香浮。兴至闲书棐几，困来时覆茶瓯。新凉如水簟纹流，六月类清秋。手抛团扇拈书册，无情绪、欲展还休。最是诗成酒醒，月明时度南楼。
风入松·夏夜露坐
作者：文徵明
朝代：明
体裁：词

空庭人散语音稀。独坐漏迟迟。风撩团扇无聊赖，桐阴乱、露下沾衣。斗转银河东泻，月斜乌鹊南飞。无端心事集双眉。睡思转迷离。墙西突兀高楼静，流萤度、疑是星移。何处一声长笛，等閒唤起相思。
风入松·寄友
作者：文徵明
朝代：明
体裁：词

日长无事掩精庐。绕屋树扶疏。南窗雨过湘帘捲，烟霏帐、冰簟平铺。午困全消茗碗，宿酲自倒冰壶。虚堂风定一尘无。香袅博山炉。何时去觅山公笑，花间醉、树底樗蒱。见说香生丹桂，莫教秋近庭梧。
风入松·秋葵
作者：文徵明
朝代：明
体裁：词

秋来幽艳试宫妆。蚤染薄罗裳。翠翘斜映鹅儿淡，比鹅儿、却自芬芳。旧恨檀心晕紫，新娇粉额涂黄。湘袍新剪菊英长。露冷浥天香。晚凉自是无聊赖，低垂首、默默倾阳。刚被西风敛却，含情自倚东墙。
风入松·行春桥望月
作者：文徵明
朝代：明

夜凉斜倚赤阑桥，天远碧烟消。酒醒忽见花间影，轻云散、月在林梢。野火青山隐隐，渔歌绿水迢迢。当年曾此醉清宵，共棹木兰桡。白头重蹋行春路，同游伴、半已难招。夜静单衫露冷，玉人何处吹箫。
风入松·行春桥望月
作者：文徵明
朝代：明
体裁：词

晚凉斜倚赤阑桥，天远白烟消。酒醒顾见花间影，浮云散、月在林梢。野火青山隐隐，渔歌绿水迢迢。昔年曾此醉清宵，共舣木兰桡。白头重蹋行春路，同游客、半已难招。夜静山高月小，玉人何处吹箫。
饮子畏小楼
作者：文徵明
朝代：明

今日解驰逐，投閒傍高庐。君家在皋桥，諠阗井市区。何以掩市声，充楼古今书。左陈四五册，右倾三两壶。我饮良有限，伴子聊相娱。与子故深密，奔忙坐阔疏。旬月一会面，意勤情有馀。苍烟薄城首，振袖复踌躇。
马上口占谢诸送客十首
作者：文徵明
朝代：明

三忠祠下夕阳明，几度含情送客行。今日诸君还送我，多应不异昔时情。昔时送客每怀归，千里乡心日夜飞。回首三年几离别，只应今度不沾衣。小试閒官便乞身，素衣曾不染缁尘。诸君亦自多情致，不送官人送散人。散人廿载盗虚声，敢谓从前少宦情。补衮铭钟群彦在，功名原不到书生。解却朝衫别帝州，一竿烟水五湖舟。故人莫作登仙看，老病无能自合休。诸君送我帝城东，立马传杯犯朔风。莫叹柳枯难折赠，春光都在酒波中。别酒淋漓满路岐，酒阑无奈客东西。多情独有斜阳色，一路殷勤送马蹄。浮云世事两悠悠，一出都门百念休。独有怀人情不极，双沟南畔数回头。立马双桥日欲斜，沙尘吹雾暗征车。从今绝迹江南去，只见青山不见沙。三载愁闻长乐钟，梦魂常绕五湖东。此身忽在扁舟上，开眼犹疑是梦中。
马上口占谢诸送客十首·其一
作者：文徵明
朝代：明

三忠祠下夕阳明，几度含情送客行。今日诸君还送我，多应不异昔时情。
马上口占谢诸送客十首·其七
作者：文徵明
朝代：明

别酒淋漓满路岐，酒阑无奈客东西。多情独有斜阳色，一路殷勤送马蹄。
马上口占谢诸送客十首·其三
作者：文徵明
朝代：明

小试閒官便乞身，素衣曾不染缁尘。诸君亦自多情致，不送官人送散人。
马上口占谢诸送客十首·其九
作者：文徵明
朝代：明

立马双桥日欲斜，沙尘吹雾暗征车。从今绝迹江南去，只见青山不见沙。
马上口占谢诸送客十首·其二
作者：文徵明
朝代：明

昔时送客每怀归，千里乡心日夜飞。回首三年几离别，只应今度不沾衣。
马上口占谢诸送客十首·其五
作者：文徵明
朝代：明

解却朝衫别帝州，一竿烟水五湖舟。故人莫作登仙看，老病无能自合休。
马上口占谢诸送客十首·其八
作者：文徵明
朝代：明

浮云世事两悠悠，一出都门百念休。独有怀人情不极，双沟南畔数回头。
马上口占谢诸送客十首·其六
作者：文徵明
朝代：明

诸君送我帝城东，立马传杯犯朔风。莫叹柳枯难折赠，春光都在酒波中。
马上口占谢诸送客十首·其十
作者：文徵明
朝代：明

三载愁闻长乐钟，梦魂常绕五湖东。此身忽在扁舟上，开眼犹疑是梦中。
马上口占谢诸送客十首·其四
作者：文徵明
朝代：明

散人廿载盗虚声，敢谓从前少宦情。补衮铭钟群彦在，功名原不到书生。
骤雨
作者：文徵明
朝代：明

殷雷破柱蛰龙惊，万点飞涛木叶鸣。何处长风吹海立，一时行潦看渠成。不愁泾渚迷牛马，愿泻天河洗甲兵。秋到江南今几日，玉兰堂下待凉生。
魏家湾有感
作者：文徵明
朝代：明
体裁：七言律诗

博平县里侍亲时，四十年来两鬓丝。竹马都非前日梦，枯鱼空负此生悲。已无父老谈遗事，独有声名系去思。憔悴平生尘土迹，魏家湾水会能知。
魏家湾有感
作者：文徵明
朝代：明

博平县里侍亲时，四十年来两鬓丝。竹马都非前日梦，枯鱼空负此生悲。已无父老谈遗事，独有声名系去思。憔悴平生尘土迹，魏湾流水会能知。
鸡鸣山金陵胜处往岁盖屡游之未有作也偶阅九逵游凭虚阁记追赋一首
作者：文徵明
朝代：明
体裁：七言律诗

金陵佳丽石头城，杰阁登临正雨晴。帝业称雄维虎踞，游人选胜得鸡鸣。长江天际孤帆灭，落日烟中万瓦明。满目废兴题不得，独看名画绕廊行。
鹧鸪天·秋月
作者：文徵明
朝代：明
体裁：词

滟滟溶溶缺又盈。秋清寒重转分明。玉关羁雁年年度，桂殿寒潮夜夜生。积玉气，溢金精。照人离别更多情。长风不断吹秋色，何处江楼有笛声。
鹧鸪天·秋雁
作者：文徵明
朝代：明
体裁：词

万里南来道路长。更将秋色到衡阳。江湖满地皆缯缴，何处西风有稻粱。随落日，度清湘。晚鸦冲散不成行。相呼莫向南楼过，应有佳人恼夜凉。
鹧鸪天·秋风
作者：文徵明
朝代：明
体裁：词

拂草扬波复振条。白云千里雁行高。时飘坠叶惊寒雨，还入长松捲夜涛。情漠漠，意潇潇。缣帷纨扇总无聊。潘郎愁鬓添清雪，满镜萧疏，怕见搔。
鹧鸪天·芙蓉
作者：文徵明
朝代：明
体裁：词

抹玉凝脂洗翠翘。幽芳偏向曲池坳。锦城月落春常在，仙掌风微露未消。扬桂楫，倚兰桡。涉江无那美人遥。自家閒淡甘迟暮，不逐东风一样飘。
鹧鸪天·芙蓉
作者：文徵明
朝代：明
体裁：词

抹雨凝烟洗玉翘。幽芳偏向曲池坳。锦城月落春常在，仙掌风微露未消。扬桂楫，倚兰桡。涉江无那美人遥。自家閒淡堪迟暮，不逐东风一样飘。
池口阻风
作者：文德翼
朝代：明
体裁：七言律诗

伸脚篷窗西日移，打头芦渚北风吹。沿城路僻多蚊蚋，到夏江深少蛤蜊。山色杳冥归谢眺，笛声惆怅忆桓伊。颓年自笑沧洲客，破浪那能万里期。
七里隆
作者：文林
朝代：明

青山慊吾意，舟子莫余违。言兹隆中游，兀坐敞舷扉。须臾来万状，云水镇依依。俨居方池中，四面单翠帏。偃仰断且续，高下堕还飞。插天蔽星斗，伏地堪渔矶。平平罗几案，整整列鼓旗。大将坐横剑，万马纷而驰。呀然散不收，忽合如长围。如行图画中，而罔笔墨畦。平生跌宕怀，老大丘壑姿。不图行役地，乃与胜境期。惜哉南北人，安得久于斯。
与二弟汎舟游吴氏东庄因寄匏庵
作者：文林
朝代：明

缘城畛流水，榆柳绿荫门。舣舟信登陟，忽得吴公园。小亭面高冈，萝径隐可扪。青山出墙头，白云宿篱根。歌莺滞池曲，游鱼戏波浑。繁景当首夏，过雨气微温。老我独已乐，偕有弟与昆。清唱散林木，起行历郊原。日斜乱人影，眷恋忘归辕。水木余夙好，况兹故情敦。主人方宦达，乐事谁与论。室迩人则遐，相思黯销魂。出处各有会，一笑倾馀樽。
乙卯初度
作者：文林
朝代：明

五十一年真醉梦，百年万事亦空花。江湖况味閒偏胜，桑梓情怀老渐嘉。白发于人无假借，青山还我作生涯。不堪潦倒逢初度，倦倚长林数夕鸦。
京口公馆柬杨应宁
作者：文林
朝代：明

清明寂依旧，旅馆正思君。春色计半去，江声来独闻。畏寒犹宿火，移坐盼斜曛。咫尺暌离地，悠悠隔暮云。
借居龙泉庵
作者：文林
朝代：明

冷官门户可张罗，曲径春深长薜萝。不道夜来风雨恶，松阴满地落花多。
停云馆初成
作者：文林
朝代：明

林西隙地旧生涯，小室幽轩次第加。久矣青山终老愿，居然白板野人家。百钱湖上输奇石，四季墙根树杂花。尽有功名都置却，酒杯诗卷送年华。
入雁荡
作者：文林
朝代：明

山深断车马，鸡犬亦萧疏。涧道散苍莽，峰峦翔紫虚。扳援绝鸟道，宛转得僧庐。不觉凌绝顶，身寒云满裾。
冬日感兴
作者：文林
朝代：明

落木园林空，方池水深碧。物色垂澹荡，寂然屏人迹。杖藜抚孤松，箕踞松下石。西山入怀青，寒鸟敛归翮。浩浩宇宙间，流光目相迫。大化岂有终，初阳潜地脉。
博平春半述怀
作者：文林
朝代：明

土城半颓人十户，月出无烟望多树。树枯自念天正寒，雪消忽计春将暮。却怜青帝亦世情，可奈东风不相顾。野老立庭言貌古，漫呼尔汝忘官府。府牒联翩呵不辨，从吏木僵心益苦。真性不揖督邮怒，独抱瑶琴调鹤舞。平生肯落尘网牵，居然朗诵逍遥篇。天地造化一炉冶，万物销铸犹铜铅。嫫母施朱西子丑，松柏黯淡桃李鲜。浮云富贵聊尔耳，被酒北窗高枕眠。不能作书上宰相，不能内徙如登仙。不能饱和渊明诗，不能遗爱受一钱。簿书往复祗押字，官舍间寂如逃禅。饥民且勿向我泣，我不谋迁敛尔急。今年休怨役不均，新来县官难处分。
博平春日
作者：文林
朝代：明

春风淡淡酿轻寒，九十光阴已半残。记得故乡今上已，画船箫鼓荐春盘。
博平春日
作者：文林
朝代：明
体裁：七言绝句

春风淡淡酿轻寒，九十光阴已半残。记得故乡今上巳，画船箫鼓荐春盘。
后三日雪晴同邦彦游西湖再叠前韵
作者：文林
朝代：明

雪后孤山共探梅，便乘清兴不须催。林边细路和桥断，湖上疏花傍竹开。云影分明披絮帽，蹄涔仿佛散银杯。酒宽新量诗盈卷，不负凌寒此度来。
和合驿
作者：文林
朝代：明
体裁：七言律诗

孤艇飘飘浪打篷，客怀无奈酒杯空。地偏西北关河冷，天近清明日夜风。岸柳尘埋春色黯，野塘冰决晚潮通。自怜十载驱驰意，独立长歌落照红。
喜桑民怿至自吴门
作者：文林
朝代：明

奔走卑官岁再更，江湖偏重别离情。逢君怒骂为知己，顾我摧颓负此生。细雨灯花销午夜，青山诗思绕孤城。自惭不是临邛令，潦倒安能重长卿。
夜经武城
作者：文林
朝代：明
体裁：五言律诗

春光过二月，草色刺芳洲。雨湿云低罨，风微水静流。乱云屯往路，垂柳飐行舟。闻道武城近，悲笳出戍楼。
客思
作者：文林
朝代：明
体裁：七言律诗

寒迫重裘晓更清，宦情羁思坐来生。眼前世事浮云过，醉里惊心独鸟鸣。梦入故乡春社散，愁悬孤馆夜灯明。南归久负梅花约，忍听东家笛里声。
家居小楼会客分得足字
作者：文林
朝代：明

宦游本夙好，负疴厌驰逐。黾勉归故园，倦鸟今止宿。朋旧月一饮，值我会再续。摘蔬夜犹鲜，漉酒冬已熟。薄言宴楼居，饱岂在粱肉。白云堕书几，鸣鸠隔林屋。过雨阻新暑，首夏气清淑。及兹风日佳，泥饮勿辞足。
宿青阳驿
作者：文林
朝代：明

市冷人家静，途长客思增。夜潮舟浸月，寒渡水流冰。破驿沈高岸，疏林见远灯。空囊寒食近，瀚海一浮僧。
寄徵明
作者：文林
朝代：明

种菊庭中花有无，小山松竹近何如。痴抛独乐了公事，悔拾浮名别故庐。伏腊正悬归老计，经秋不得寄来书。眼昏头白今如许，料理而翁正在渠。
寄朱隐君性甫
作者：文林
朝代：明

自笑千金惜已捐，陶然知命且随缘。暌疏故旧家家酒，狼籍图书处处船。布被夜寒孙抱足，柴门雪满客无毡。陆游草草真成放，千首新诗六十年。
寄石田
作者：文林
朝代：明

秋风闻雁思无聊，故国怀人首重搔。吴楚相望一千里，月明归路不知遥。
对饮
作者：文林
朝代：明

行厨薄罗列，僚友共徘徊。心豁溪山净，酒酣风雨来。长林孤鸟没，近寺一僧回。倚杖看城市，黄埃漫作堆。
寺中春
作者：文林
朝代：明

野寺沈深门半扃，午窗慵起晚风轻。云开半壁夕阳出，花落一庭春草生。鸟掠池中得鱼去，鹤归云外傍僧行。马曹散吏真如隐，咫尺山田带雨耕。
岁暮客钱塘邦彦徵君以诗招饮席间因次其韵
作者：文林
朝代：明

隐君潇洒有高斋，径造何烦折简催。雪砌宜人寒不扫，溪门待客夜还开。离离灯火分春色，奕奕梅花照酒杯。笑杀山阴王长史，不逢安道为谁来。
张宪副山水障子
作者：文林
朝代：明

山高出云在平地，千村万落连春水。乾坤氤氲元气湿，江湖满地流瀰瀰。模糊杂树绿满眼，毫末閒花红半垒。忽见芳洲草泺间，微露楼台烟雨里。山家茅屋昼不关，背暄高阁深厓间。山人对奕长不语，客载小舟何时还。斜桥引出瀼西路，欹岸直抵泾南渡。开图恍入洞庭游，又似天台灵隐去。耳边汨汨闻溪声，堂上真疑结岚雾。蓬莱阆苑想在此，青鞋布袜宜相顾。试问神仙结游伴，却我冠裳尘土满。几时置我图画中，还似神仙更萧散。
感怀
作者：文林
朝代：明
体裁：七言律诗

家室仓皇付草莱，含情自下读书台。不知满地梅花落，又是东风燕子来。六尺微躯何处著，百年笑口几时开。最怜门外青松树，尽是儿时手自栽。
戊子春将赴温州杨君谦邀饯于虎丘同集者沈启南韩克赞二老复巾藜杖从子寿椿与朱性甫青袍方巾唐子畏与徐昌国并举子巾服而余与君谦独纱帽相对会凡八人人各为侣适四类不杂
作者：文林
朝代：明

鸟歌当离筵，东风逗微雨。会合饮中仙，两两各相侣。二老行纡徐，二妙足高举。儒袍联尊生，乌纱对宾主。酒半散林壑，寻诗镂肝腑。词锋挽落晖，酣战走旁午。冥搜隘八极，光焰互吞吐。珠玑落吾手，拾袭谁敢侮。悠悠大块内，何物不参伍。嗟余独行迈，弃斥无所与。
李少卿贞伯寓龙泉庵奉怀
作者：文林
朝代：明
体裁：七言绝句

美人掉首西山去，谈笑何由一霎同。多在紫薇泉石畔，煮茶畅饮落花风。
永嘉县斋写怀
作者：文林
朝代：明

墨绶垂青丝，铜符宠郎秩。驾言谢班行，出领沧海邑。脉脉辞亲知，依依去乡国。浙行共千里，已在东南僻。地远形势殊，年贫正艰食。自顾书生愚，畴堪付休戚。流移已怀惭，征敛况余职。平生跌宕怀，雅志山水适。及此东嘉游，清真信灵域。岂无康乐情，坐有民社责。敛板事承迎，钩稽困文籍。拂意不能归，自惭陶彭泽。
永嘉县斋怀沈石田
作者：文林
朝代：明

自古清晖地，分官得永嘉。秋深热后雨，霜薄树犹花。到海江流尽，带山城郭斜。乘船看脩竹，疑是到君家。
永康
作者：文林
朝代：明

画舸乘风入永康，疏花缘岸一溪长。山淘麦浪青重叠，云衅鱼鳞白渺茫。王事有程行作吏，胜游无侣梦还乡。直输渔父芦汀畔，斗酒浑家醉野航。
泰安灵岩寺
作者：文林
朝代：明

疋马强支持，长途入翠微。山高日初上，秋老树还稀。门外一溪隔，林中孤衲依。虚堂云卧冷，似醉未能归。
济宁
作者：文林
朝代：明

客棹一身渺，归程千里多。寒云挟疏雨，秋水逝洪波。亭界短长道，泉分南北河。醉醒篷底坐，何处起渔歌。
溪行
作者：文林
朝代：明
体裁：五言律诗

窈窕入回溪，春深花片稀。绝滩鱼逆上，掠草燕低飞。云敛树初出，水穷山复围。仙源不知处，独棹小船归。
留别沧州先生
作者：文林
朝代：明

东去清风满浙帆，东瓯更在浙东南。班行已失群公队，陋巷犹停长者骖。中外于人何可择，卑微在我本来甘。平生学道求无愧，此去亲民况所耽。疏远渐劳京国梦，暌离偏惜故人谈。时名有忌愁多取，宦业如禅且静参。县僻还闻山水胜，地连粗喜土风谙。遥应到日思君地，秋水凝神月满潭。
答启南见寄
作者：文林
朝代：明
体裁：七言律诗

绿水萦纡四山周，山深云合叫旬辀。坐吟春草思灵运，卧看飞鸢感少游。竹马愧非前度客，虎符空绾一方忧。因君更重乡关念，满目烟波怕上楼。
答杜言符兼谢赠画
作者：文林
朝代：明

老淹牧圉敢言清，祗觉驱驰负此生。流水宦情秋澹薄，碧山归梦夜分明。从前交谊谁能重，眼底才名子不轻。珍重新图先到我，淡烟疏树不胜情。
答沈启南
作者：文林
朝代：明

天运有盈虚，人苦不自足。已登九列阶，仍顾千钟禄。黄鹄岂不高，中路将焉宿。所以柴桑翁，无心适华屋。瀚海辞风波，郊居梦花竹。敛余百年身，及此未危辱。愧君先机言，一纸百过读。
答迓
作者：文林
朝代：明

父老欣欣向我亲，争看当日宰官身。依然平昔丹心在，只比从前白发新。行历旧游伤往事，不忘遗爱愧斯民。春风二十年间梦，却笑今来更任真。
自遣
作者：文林
朝代：明

从知假面类西凉，未得逃名学楚狂。坐受台评非过论，行应老子避新郎。心悬魏阙云霄迥，梦落吴松烟水长。细数不堪何止七，彊颜一出愧嵇康。
舟中有怀林待用
作者：文林
朝代：明

渺渺长波映远空，依依新柳扬春风。相思人在青山外，尽日舟行细雨中。汲黯身为汉廷重，杜陵诗到锦城工。天王明圣江湖远，嬴得驱驰两面蓬。
舟行与沈良臣相失
作者：文林
朝代：明

别我天津买画船，暮云横射夕阳穿。坐因有约常虚左，行为无心误向前。新雁叫空秋思集，短篷惊雨夜灯悬。逢君梦里分明语，犹滞垂杨古渡边。
荷花荡夜归次吴水部德徵韵
作者：文林
朝代：明

采芳日暮未言归，处处村家掩杼机。水漫莲洲愁路断，月明莎渚觉鸥飞。高歌小海风波急，回首横塘烟火微。兰棹屡移樽屡倒，不知露下已沾衣。
访石田有竹庄
作者：文林
朝代：明
体裁：古风

冥冥三十年，役役远行迈。人生各有寓，参商发长喟。归来五载荐，会晤一何懈。君如九皋鹤，巢穴故然在。兹来勿厌迟，瞻望已足快。昔树今成行，书屋添多廨。大儿玉树枝，小儿亦潇洒。登堂礼阿母，出孙呼再拜。开宴列肥甘，宾主聿相对。杯酌乱觥筹，谑浪或至再。春气陡郁蒸，风雨来冥晦。乐极情神移，狂歌增慷慨。
还家十韵
作者：文林
朝代：明
体裁：七言排律

中外驱驰二十年，暂依桑梓息尘缘。岂无薄禄终非计，幸已还家莫问田。岁久先庐从敝甚，水边乔木故依然。过从喜有贫亲戚，检理犹存旧简编。千载秋风三径菊，一篙春水五湖船。饭抄云子长腰米，羹煮银丝缩项鳊。绕屋溪声林下乐，满窗花影日高眠。晚于世味骎骎淡，静觉閒居事事贤。作计已逃多辱外，收功能及未衰前。只应今夜西斋梦，不到红云北斗边。
述怀
作者：文林
朝代：明
体裁：七言排律

闭户无端鬓亦丝，寻梅有梦觉方知。懒挥尘案书高积，喜展风帘鸟下窥。两月春阴愁共结，百年身世老难支。微酣坐睡似入定，久卧拜官如出师。弘景画牛心独远，龟蒙养鸭性还痴。且便东郭田常稔，肯使北山文更移。乡味已甘菰米饭，旧游空忆草塘诗。从渠冷暖过还定，自我悲欢往可推。独鹤于人亦何有，閒庭阔步镇相随。
醉翁亭
作者：文林
朝代：明

翼翼丘亭倚涧濆，亭前草树涧前云。西南正据琅琊胜，今古难追六一文。客散依然禽鸟乐，山空独有水泉闻。苍头白发聊能醉，不是当时旧使君。
金华道中忆君谦
作者：文林
朝代：明

远别轻千里，经行历万山。思君终夕坐，出守几时还。堤柳吹花尽，溪云过雨閒。南峰著书处，梦里更跻攀。
闻温州之命柬启南
作者：文林
朝代：明

野人安陇亩，方春亟农工。谁传一尺诏，置我樊笼中。缅怀汉四皓，亦有楚两龚。斯人咸肆志，衰病顾登庸。圣君岂不怜，万里谁为通。新诗特劝驾，惭愧石田翁。
雁荡
作者：文林
朝代：明

肩舆倒挽百丈强，鸟道斗绝缘青苍。风撩瀑布雨喷面，天堕石梯云满裳。谷中鸡鸣万籁寂，涧底花发千岩香。自惭凡骨不可住，落日怅望仙人乡。
静海驿
作者：文林
朝代：明

深夜驿途静，长河瀚海通。舟明沈水月，灯暗落潮风。暝色浮烟外，春光欲雨中。年年苦行役，踪迹任飘蓬。
题沈石田画
作者：文林
朝代：明
体裁：七言绝句

苍崖墨嶂含书法，树色江声散钓船。正是先生记归路，相城东下水连天。
首夏斋居即事
作者：文林
朝代：明

幽斋坐纤雨，绿树缭周垣。青山在屋上，好鸟如晤言。一官居野寺，性本爱丘园。松花饱日食，沆瀣供朝飧。游神羲皇上，形槁心独存。缁尘暗岐路，吾方掩柴门。
九日同马君卿任宏器登高
作者：文森
朝代：明

三载重阳菊，开时不在家。何期今日酒，忽对故园花。野旷云连树，天寒雁聚沙。登临无限意，何处望京华。
乞归
作者：文森
朝代：明

江上鲈鱼秋正肥，季鹰安得不思归。自怜青鬓朝来改，多病还应早拂衣。
书馆坐雨
作者：文森
朝代：明

虚馆坐来旬日雨，纸窗深掩未曾开。已知甲子全无准，却怪灯花不易猜。带湿懒拖床下履，破愁频弄掌中杯。明朝雨散春还在，拟向西山咏落梅。
京师留别
作者：文森
朝代：明

宦游无绪厌尘氛，夜夜家山梦白云。来日潞河理归棹，月明知我倍思君。
卧病
作者：文森
朝代：明

閒居抱病怯微寒，匣里阴符耻更看。中酒畏风眠不起，鸟啼花落又春残。
客夜闻虫
作者：文森
朝代：明

露洗秋庭月满天，草根吟苦断还连。在家犹自难禁汝，客舍长宵况独眠。
宿灵源寺
作者：文森
朝代：明
体裁：七言律诗

家城岁晚欲回舟，山寺携衾作夜游。爱月不妨寒步影，岸冠微觉露濡头。蒲团对语僧围烛，菊宴分题客咏秋。怪是思清还废寝，钟声为破小堂幽。
徵明侄荐授翰林兼修国史喜而赋诗
作者：文森
朝代：明

红烛高烧夜着花，阿咸闻荐入京华。银鱼佩更通仙籍，紫阁趋时草制麻。太史名传司马氏，东山屐倒谢玄家。书来深慰家庭庆，奕世恩光未有涯。
忆西湖次韵
作者：文森
朝代：明

我昔西湖弄烟水，日日湖边常早起。携朋最喜当暑徂，得句每誇从醉里。昂头崒嵂见高峰，舟行那计西与东。荷花锦铺香十里，琳宫宝刹如迎逢。望中更爱西天竺，千仞插空青削玉。万家鳞次俱傍湖，个个长松齐出屋。别来屈指十五秋，梦中往往时一游。苏堤春色六桥酒，繁华自昔同苏州。山水娱人人尽好，如此西湖岂难到。尘氛羁我嗟白头，江云望断空倚楼。
沈启南画渔舟晚钓图为毛贞夫同年题
作者：文森
朝代：明

新丰酒波堪濯足，尘土红污酒波绿。粗豪饮客下马来，三觥五筹行促促。何如并著春江船，蒲茸紫立柳黄眠。船头钓得缩项鳊，卖之尽可供酒钱。夕阳射眼拉柁转，江光贴天孤鸟远。
游西山归泛石湖
作者：文森
朝代：明

春声病起到山家，落尽山中桃李花。十日遍游那得尽，村村坞坞焙山茶。
登楼
作者：文森
朝代：明

阗阗扰扰晚来閒，独倚危楼一望间。挈榼漫沽村市酒，开窗正对夕阳山。月来虚馆谁家笛，风度疏钟到竹关。只有渔翁无简束，扁舟摇曳白云湾。
登金山酌中冷泉
作者：文森
朝代：明

中冷之泉甲天下，今度来游当盛夏。山僧知我有泉癖，忙汲深清缓倾泻。煎茶有法在吾手，但恐世人知或寡。酒馀一吸除百疴，从此人间贱杯斝。更呼陆羽同参玄，凌风便欲飞上天，下视江水空云烟。
经张雨隐居
作者：文森
朝代：明

白日生烟雾，青山隐瀑泉。高名垂广宇，仙迹在遗编。洞古疑无路，花深别有天。衡门下鸡犬，人去不知年。
见月
作者：文森
朝代：明

今宵初见月，最喜独分明。宿鸟从惊起，浮云莫遣生。疏篁翻砌影，寒雁落溪声。脉脉西堂下，怀人百感生。
送人还南康
作者：文森
朝代：明

清波左蠡分，秀色东林接。日射金芙蓉，香炉晚明灭。
送同年白凤仪归省
作者：文森
朝代：明

曲江初宴罢，羡子采兰归。驿路沾青缆，江花落綵衣。閒居潘博士，休沐谢玄晖。他日徵才子，相期入琐闱。
题画
作者：文森
朝代：明

石上收纶坐，垂杨拂鬓丝。閒情与幽思，不复许人知。
梅花
作者：文氏
朝代：明

骨格坚贞岂等闲，花开清白在人间。香留物色伤残尽，影借天心淡薄还。否泰冰姿含雪水，乾坤正气压空山。孤标独出风尘外，松竹冬青照玉颜。
下第回经丹阳
作者：文洪
朝代：明
体裁：七言律诗

京尘漠漠染襕衫，依旧书生跨蹇还。防虎夜投淳化镇，听鸡朝度句容关。仆夫已熟驱驰事，道路争看困悴颜。六误科场垂廿载，鬓毛那得不斑斑。
中乙榜不就南归
作者：文洪
朝代：明
体裁：七言律诗

喜承恩诏解儒官，正以为师自古难。山斗怕孤诸子望，雪萤未遣旧毡寒。半担行李和书束，千里江山引剑看。独有怀君心未巳，紫云西北是金銮。
丹徒镇冰合陆行至江口
作者：文洪
朝代：明
体裁：七言绝句

晓起敲冰促去程，舟胶无计达江城。功名何物能驱我，冒冷丹徒镇上行。
乌石滩
作者：文洪
朝代：明
体裁：七言律诗

百川过雨滩声乱，渺渺双篷溯急流。山气蒸云斜走马，浪花飞雪倒行舟。参差渔网斜阳外，零落人家古渡头。望望三衢知不远，烂柯山下即龙丘。
九里泷
作者：文洪
朝代：明
体裁：七言律诗

峭壁攒峰一万重，小舟曲折乱山中。涛飞近渚潮潜应，岸转回塘路细通。蔽野瘴云朝雾黑，带溪霜叶晚霞红。书生小济心私庆，十日蒲帆逐顺风。
书灯
作者：文洪
朝代：明

小小银缸短短檠，纸屏风定煖浮馨。春花一穗吐金粟，秋水半泓涵素星。致用不宜筵上舞，专功应废案头萤。他年肯作墙根弃，传与儿曹照一经。
书镫
作者：文洪
朝代：明
体裁：七言律诗

小小银釭短短檠，纸屏风定煖浮馨。春花一穗吐金粟，秋水半泓涵素星。致用不宜筵上舞，第功应废案头萤。他时肯作墙根弃，传与儿曹照一经。
五杂俎
作者：文洪
朝代：明
体裁：古风

五杂俎，宫锦袍。往复还，挈冰槔。不得已，南郭逃。
倦绣图
作者：文洪
朝代：明
体裁：七言绝句

簇得芙蓉两朵金，倚床无语又沉吟。玉奴都不知人事，抵死相催下几针。
先府君复土
作者：文洪
朝代：明
体裁：七言律诗

手培新土渐成坟，谁念伤哉子路贫。三釜空怀他日恨，一衾才掩没时身。精英不断惟馀梦，礼限难踰尚作人。三尺青松和露种，百年肠断纸钱春。
出白土
作者：文洪
朝代：明

晨兴即长路，曙色喜初分。白土家家店，青山处处坟。虎踪当路见，鸡唱隔林闻。游子心中事，悠然岭上云。
北行道中述怀
作者：文洪
朝代：明
体裁：七言律诗

又携憔悴上京华，行李三千北望赊。亲老误将身许国，岁残时有梦还家。声催落木风添信，阴结层空雪弄花。客绪恹恹排不得，坐笼纱帽自煎茶。
北行道中述怀
作者：文洪
朝代：明

独携憔悴上京华，行李三千北望赊。亲老误将身许国，岁残时有梦还家。声催落木风添信，阴结层空雪弄花。客绪恹恹排不得，坐笼纱帽自煎茶。
南行舟中杂述·其一
作者：文洪
朝代：明
体裁：七言绝句

露白沙凉月满空，雁声历历度西风。客程尚与乡关近，归梦如何便不同。
南行舟中杂述·其三
作者：文洪
朝代：明
体裁：七言绝句

兰桡乘月渡钱唐，万事辞家已渐忘。惟有老亲牵梦寐，宵来三度在高堂。
南行舟中杂述·其二
作者：文洪
朝代：明
体裁：七言绝句

兀兀篷窗意不舒，苦无人与寄家书。家人此际应相说，知过钱唐几日馀。
南行舟中杂述·其四
作者：文洪
朝代：明
体裁：七言绝句

力挽孤舟溯急湍，溪流如箭涌狂澜。长年为指前头水，此是南行第一滩。
友人陈君竹圃
作者：文洪
朝代：明

主人自种千头竹，手洗长竿结为屋。层层苍翠作深帏，瑟瑟清风响寒玉。湘云一片蔽晴空，卓午犹疑未晨旭。炎炎赤日烧空时，凉阴四布无纤燠。也知高兴比王猷，终日临轩面晴绿。
友人陈君竹圃
作者：文洪
朝代：明
体裁：古风

主人自种千头竹，手洗长竿结为屋。层层苍翠作深帏，瑟瑟清风响寒玉。湘云一片蔽晴空，卓午犹疑未晨旭。炎炎赤日烧空时，凉阴四布无纤燠。也知高兴比王猷，终日临轩面晴绿。闭户常令俗驾回，扫榻时延清隐宿。岂惟至贵等封侯，得此兼令人不俗。世尘不到意殊清，肯厌常贫食无肉。
古井
作者：文洪
朝代：明
体裁：七言绝句

改邑何妨旧井存，苔花剪剪石栏春。辘轳声里千年泽，不是邮亭阅过人。
句容道中
作者：文洪
朝代：明
体裁：七言绝句

拂面风埃已句容，依然风景去时同。不堪一种秋池上，寂寞芙蓉尚未红。
吕梁洪
作者：文洪
朝代：明
体裁：七言绝句

经旬病体怕支风，兀坐篷窗若梦中。慌忽耳边奔万马，扁舟横渡吕梁洪。
咏泉
作者：文洪
朝代：明
体裁：七言绝句

喷雪蒸云不尽头，玉龙飞下碧山秋。江湖莫作閒风浪，须向人间旱处流。
墅村杂咏五首·其一
作者：文洪
朝代：明
体裁：五言律诗

避地心方定，耽诗癖渐增。闭门防俗客，下榻待高僧。远志虽云骥，生涯尚雪灯。圣恩原旷荡，潦倒愧无能。
墅村杂咏五首·其二
作者：文洪
朝代：明
体裁：五言律诗

春雨朝初霁，居南似锦沙。野猿窥落果，林蝶恋残花。引水斜疏沼，编篱密护家。何凭消永日，欹枕读南华。
墅村杂咏五首·其五
作者：文洪
朝代：明
体裁：五言律诗

地僻意还便，春来物物妍。微风翻麦浪，浅水浸荷钱。林静疑尘外，山晴落枕前。幽情忘不得，次第入诗篇。
夏月行畦
作者：文洪
朝代：明
体裁：七言律诗

隔田疏雨浥浮埃，信脚郊原意畅哉。桑叶渐稀蚕欲老，菜花都尽蝶空来。农歌时逐车声起，藜杖遥随落日回。景物清妍还满目，临风欲赋愧无才。
宛转歌
作者：文洪
朝代：明

宛转复宛转，宛转情无断。郎情似车轮，妾情似香篆。车停轮亦歇，香尽篆亦灭。郎情与妾情，宛转何时辍。
客中思亲
作者：文洪
朝代：明
体裁：五言律诗

帝京逢岁晏，南望忆亲居。负矣冬温被，怀哉暮倚闾。漫多归去梦，频阅寄来书。说著农家乐，从前悔业儒。
宿汶上
作者：文洪
朝代：明
体裁：七言律诗

汶上经过薄暮天，空村鸡犬亦萧然。编茆作屋才容膝，筑土为墙不及肩。老少团圞依坏坑，牛羊成队下荒阡。旋持稿秸炊黄黍，斜日西风一缕烟。
宿白土
作者：文洪
朝代：明
体裁：古风

仆夫倦行役，迫暮停征轮。解鞍憩村墅，言兹息艰辛。爇薪代明烛，敷草为重茵。呼童买村酎，涤我胸中尘。酒薄心不怡，欲醉浑无因。伤哉东野蹇，痛矣范叔贫。亦知有命在，念此白发亲。
宿迁夜行
作者：文洪
朝代：明
体裁：七言绝句

云笼新月映青霄，坐启孤篷促去桡。积雪满川风色紧，旅怀添得是今宵。
宿迁夜行
作者：文洪
朝代：明

云笼新月映青霄，坐启孤篷促去桡。积雪满川风色？，旅怀添得是今宵。
寄友
作者：文洪
朝代：明
体裁：七言律诗

书剑飘零故旧疏，离怀戚戚竟何如。江山不隔还家梦，鱼雁难通寄友书。芸馆昼閒花落后，柳塘风软燕来初。楚云吴树元相接，静倚江楼叹索居。
寄家书
作者：文洪
朝代：明
体裁：七言绝句

缄书千里托鳞鸿，云路漫漫叹未通。为报白头亲莫念，平安还与在家同。
寄林
作者：文洪
朝代：明
体裁：七言绝句

雨雪天寒雁北飞，越南燕北渺天涯。可怜薄禄驱人得，儿客南穷父北陲。
寄舅父国子张先生
作者：文洪
朝代：明
体裁：七言律诗

碧梧飞叶动秋风，回首江南意万重。斗禄驱驰疏骨肉，百忧荏苒变形容。囊无长物贫依旧，案有清樽病亦封。望望渭阳情不极，几回谈笑梦中逢。
对菊
作者：文洪
朝代：明

蓐收肃霜威，草木咸凋瘁。眷兹东篱丛，孤芳可人意。迎风散奇芬，浥露含幽思。吾生抱孤僻，兹焉独云契。醉诵离骚经，閒咏柴桑句。外慕苟不羁，萧然有真味。
归得园二十八咏 其一 归来堂
作者：文洪
朝代：明
体裁：古风

久客念当归，何待秋风生。黄花有佳色，青山无俗情。是间有真乐，悠悠空令名。
归得园二十八咏 其七 寄傲窗
作者：文洪
朝代：明
体裁：古风

窗前有凉风，道上有车马。渺渺尘埃中，何似南轩下。未问羲皇初，自是遗形者。
归得园二十八咏 其三 晨光楼
作者：文洪
朝代：明
体裁：古风

人生亦旦暮，一往不可追。晨兴陟层楼，光景已熙熙。感此惜迟暮，悠然千载思。
归得园二十八咏 其九 日涉园
作者：文洪
朝代：明
体裁：古风

芳园仅十亩，频策信夷犹。嘉蔬日夕繁，绿阴行已稠。岂曰勤四体，亦复散襟忧。
归得园二十八咏 其二 今是亭
作者：文洪
朝代：明
体裁：古风

履道心神融，驰劳性真涸。是非两悠悠，大梦谁当觉。陶翁悟已久，畴须问今昨。
归得园二十八咏 其二十七 清流阁
作者：文洪
朝代：明
体裁：古风

清风在阁上，流水在阁下。纤尘不复生，须眉堪倒写。日暮闻沧浪，知有临流者。
归得园二十八咏 其二十三 欣欣林
作者：文洪
朝代：明
体裁：古风

膏雨润芳原，欣欣树如沐。物化无终穷，春风自清淑。还似端居人，道荣生意足。
归得园二十八咏 其二十二 崎岖丘
作者：文洪
朝代：明
体裁：古风

杨侯不去乡，端思钓游处。一丘何足多，当年共容与。鱼鸟亦会心，良能供暇豫。
归得园二十八咏 其二十五 植杖坪
作者：文洪
朝代：明
体裁：古风

閒居鲜世营，良辰每孤往。一笑自耘耔，芳坪堪植杖。岂惟服农勤，亦足寄遐想。
归得园二十八咏 其二十八 乐天居
作者：文洪
朝代：明
体裁：古风

荣愿有终毕，富寿岂人为。彼狂不知天，徒为小儿嗤。所以柴桑翁，乘化不复疑。
归得园二十八咏 其二十六 舒啸岭
作者：文洪
朝代：明
体裁：古风

登高发孤啸，聊以写忧端。松风挟鼓吹，疑是鹿门山。孙登不复生，胜践属高閒。
归得园二十八咏 其二十四 涓涓泉
作者：文洪
朝代：明
体裁：古风

新流濑寒谷，涓涓湜而沚。不供濯文缨，聊堪洗尘耳。悠哉川上情，谁应会深旨。
归得园二十八咏 其五 菊存坡
作者：文洪
朝代：明
体裁：古风

杪秋风气肃，繁霜被原野。采采黄金花，盈盈尚堪把。会心即欣然，何必东篱下。
归得园二十八咏 其八 容膝窝
作者：文洪
朝代：明
体裁：古风

人生百年内，所适但秋毫。顾此易足形，而以物自劳。一安等千厦，始识柴桑高。
归得园二十八咏 其六 自酌轩
作者：文洪
朝代：明
体裁：古风

床头酒新篘，南轩花初灼。开轩对新花，引酒自斟酌。无人不妨閒，客至亦不恶。
归得园二十八咏 其十 常关门
作者：文洪
朝代：明
体裁：古风

青苔满萝径，白云护双扉。非关习性懒，地偏人迹稀。春风翠帘捲，惟有燕来归。
归得园二十八咏 其十一 流憩坳
作者：文洪
朝代：明
体裁：古风

肆目山之坳，意行还自息。万里白云思，悠然寄轻策。天地寂寥中，此意无人识。
归得园二十八咏 其十七 琴书室
作者：文洪
朝代：明
体裁：古风

读书娱道心，非以禄仕谋。瑶琴无俗调，聊以写烦忧。彼穷方求知，宁复知天游。
归得园二十八咏 其十三 知还巢
作者：文洪
朝代：明
体裁：古风

鸿鹄万里心，秋风迅征翰。何如巢栖鸟，朝翔暮知还。彼狂志四海，此借一枝安。
归得园二十八咏 其十九 巾车冈
作者：文洪
朝代：明
体裁：古风

崇冈带平壤，时时巾我车。春晴涉芳陌，秋晚历荒墟。于焉有真适，终老不愿馀。
归得园二十八咏 其十二 出云岫
作者：文洪
朝代：明
体裁：古风

古岫寒冥冥，春风云靡靡。日出行雨归，日暮随风起。彼美山中人，无心任流止。
归得园二十八咏 其十五 息交斋
作者：文洪
朝代：明
体裁：古风

脱簪谢朝行，泉石任萧散。非关世我违，自觉交游懒。稍得喧烦隔，不嫌轮鞅断。
归得园二十八咏 其十六 情话馆
作者：文洪
朝代：明
体裁：古风

浮世白日短，青春曾几何。言念亲故欢，顾景共婆娑。倘此毕岁年，所得良已多。
归得园二十八咏 其十四 盘桓处
作者：文洪
朝代：明
体裁：古风

岁晏空山寂，端居寡过逢。众卉纷已息，悠然抚孤松。浇世不可群，聊复托高踪。
归得园二十八咏 其四 三荒径
作者：文洪
朝代：明
体裁：古风

种竹满东原，清阴接邻壤。三径未全荒，秋风吹灌莽。不容车马过，幽人自来往。
志喜
作者：文洪
朝代：明
体裁：七言律诗

桂子吹丹香满身，姓名今日荐书新。幸酬老大青云志，粗慰衰迟白发亲。雾敛南山通隐豹，水生北渚纵穷鳞。廿年一举非容易，岂是看花得意人。
无题集句四首·其一
作者：文洪
朝代：明
体裁：七言绝句

一别音容两渺茫，罗帏空度九秋霜。日高睡起无情思，万转千回懒下床。
无题集句四首·其三
作者：文洪
朝代：明
体裁：七言绝句

夜合花开香满庭，酒醒还醉醉还醒。一痕心事难消遣，卧看牵牛织女星。
无题集句四首·其二
作者：文洪
朝代：明
体裁：七言绝句

子规枝上月三更，展转纱帷睡不成。添得情怀无是处，背灯愁泣到天明。
无题集句四首·其四
作者：文洪
朝代：明
体裁：七言绝句

山色满楼人未归，泪痕空湿嫁时衣。何由得似双鸂鶒，只过寒塘亦并飞。
春日郊外书所见·其一
作者：文洪
朝代：明
体裁：七言绝句

麦熟菜黄三月天，村姑涂抹斗嫣然。茜红裙子东风飏，小立沙头唤渡船。
春日郊外书所见·其二
作者：文洪
朝代：明
体裁：七言绝句

蚕月人家户若封，小姑随嫂入桑中。蓬头赤脚无颜色，只有裙儿映水红。
春暮
作者：文洪
朝代：明
体裁：五言绝句

垂杨覆井栏，新笋渐成竿。数日无人到，蔷薇独自看。
村墅杂咏
作者：文洪
朝代：明

春雨朝初霁，居南似锦沙。野猿窥落果，林蝶恋残花。引水斜穿沼，编篱密护家。何凭消永日，欹枕读南华。纳凉开北牖，防雨覆西垣。自得翻书趣，浑忘对客言。径阴蝼蚁集，林暝鹁鸠喧。分得清溪水，时时灌药园。杨柳津亭北，幽轩瞰碧波。绿铺云叶足，红落雨花多。载鹤湖中放，看猿涧底过。有时携短策，松下听山歌。
村墅杂咏·其一
作者：文洪
朝代：明

春雨朝初霁，居南似锦沙。野猿窥落果，林蝶恋残花。引水斜穿沼，编篱密护家。何凭消永日，欹枕读南华。
村墅杂咏·其三
作者：文洪
朝代：明
体裁：五言律诗

杨柳津亭北，幽轩瞰碧波。绿铺云叶足，红落雨花多。载鹤湖中放，看猿涧底过。有时携短策，松下听山歌。
村墅杂咏·其二
作者：文洪
朝代：明
体裁：五言律诗

纳凉开北牖，防雨覆西垣。自得翻书趣，浑忘对客言。径阴蝼蚁集，林暝鹁鸠喧。分得清溪水，时时灌药园。
村居
作者：文洪
朝代：明
体裁：六言诗

村前村后放犊，溪北溪南捕鱼。案头积高士传，门前迎长者车。
村漏
作者：文洪
朝代：明
体裁：七言绝句

风雨空村人断行，荒谯寒漏夜冥冥。不须辛苦论长短，正好诗翁醉里听。
杭州感旧
作者：文洪
朝代：明
体裁：七言律诗

髫角随亲客武林，六街行乐及芳辰。翠分螺黛三峰晓，花拥笙歌万户春。青幕红栏临水店，竹舆油笠看山人。十年历历重游事，慌忽前生与后身。
柳枝词
作者：文洪
朝代：明
体裁：词

芡叶宁如荷叶香，素絺那比葛衣凉。人生莫学章台絮，飞去飞来枉断肠。
棹舟溪
作者：文洪
朝代：明
体裁：古风

清溪不可唾，时时载轻舟。鲜飙漾文裾，弱桨依寒流。禽鱼共翔泳，日晚更夷犹。
次韵丁雪坡游仙
作者：文洪
朝代：明
体裁：七言律诗

玉龙观前花乱开，飞琼邀我相追陪。翠管声翻羽衣曲，绿醅香泻流霞杯。试骑长鲸入海舞，忽有孤鹤横江来。清风吹梦寂无语，弱流渺渺空徘徊。
毗陵道中
作者：文洪
朝代：明
体裁：五言绝句

昨日叹辞家，今日行更远。因思明日程，忡怀愈难遣。
渔歌
作者：文洪
朝代：明

斜阳诗思绕寒汀，何处秋风欸乃声。水渺蒹葭情不极，锦溪桥下白烟生。
渔父
作者：文洪
朝代：明
体裁：五言绝句

一苇横江澨，船头雪正飞。鱼租输未足，不是暮忘归。
渔父
作者：文洪
朝代：明
体裁：古风

睡鸥个个铺明沙，清商一曲鸣蒹葭。垂纶似忙还似暇，意岂果在寻鱼虾。鱼多还将换村酒，煖酒烹鱼坐船首。醺醺嘱妇早曝网，呜呜命儿急击缶。侬家此乐真自然，何必人世无神仙。全家不知离别苦，年年岁岁江湖边。
渡江
作者：文洪
朝代：明
体裁：七言律诗

渺渺寒江驾短篷，斑斑头发尚西东。淹流客况兼逢雨，轻薄征衫不受风。万里长空没鸥鹭，一泓秋水老芙容。十年书剑成何事，羡杀矶头把钓翁。
献县早发
作者：文洪
朝代：明
体裁：七言绝句

晓起驱车涉大荒，离离云月照车厢。酒醒怪得寒侵骨，起视征衫满袖霜。
画景
作者：文洪
朝代：明

尺素山千顷，云多路更深。人行巢鹤磴，寺接挂猿林。雨过朝添涧，霞生晚护岑。江南旧风景，时得画中寻。
病目
作者：文洪
朝代：明
体裁：五言律诗

患目强难开，冥心暂死灰。并除青白障，宁计晦明催。默诵新成句，愁閒旧举杯。近来添佛念，十日面如来。
睡起
作者：文洪
朝代：明
体裁：五言绝句

寂寞掩林扉，东风昼方永。睡起落红多，斜阳半楼影。
秋夜
作者：文洪
朝代：明
体裁：六言诗

杨柳摇阶月色，梧桐落井秋声。报道铜壶漏转，先生酒醒诗成。
秋日思归
作者：文洪
朝代：明
体裁：七言律诗

庭树萧萧忽报秋，离怀拍塞思悠悠。敝庐南国何人守，薄禄穷燕竟岁留。马上黄尘深汗面，樽前白发已蒙头。西风吹醒功名梦，一片閒情绕故丘。
窈窕溪
作者：文洪
朝代：明
体裁：古风

平生谢幼舆，寄情在一壑。岂无治世才，不易閒居乐。酒醒山月高，松风自回薄。
罗敷行
作者：文洪
朝代：明
体裁：古风

采桑怕归迟，使君前致词。君词何绸缪，不顾妾蚕饥。君将金买心，妾将金比身。君金可柔淤，妾心亦漂沦。妾夫本有妇，君妇亦有夫。使君当自思，无事挑罗敷。
自君之出矣
作者：文洪
朝代：明

自君之出矣，鸾镜护常深。留待君归日，持将照妾心。
自警
作者：文洪
朝代：明
体裁：古风

人生受斯理，厥初本无伪。一物为之役，圣贤始县异。惟圣乃克全，浩浩莫匪天。弗假思与勉，所欲咸自然。众心缘汩没，斯理未纯一。惟学能反之，兹焉造其极。反之曰伊何，亦曰慎其独。日用亦云纠，罔俾有纤恧。一念隐以微，渊然人靡知。而我于斯时，必谨察其几。暗室屋漏中，神明常在侧。翼翼深自闲，天理何曾息。
莫春郊行
作者：文洪
朝代：明
体裁：七言律诗

树里人家半露墙，郊原春尽有馀芳。偶然闻鸟扶藜出，不觉沿流去路长。一抹微风柳吹絮，满村晴日麦登场。何时解脱人间事，来结山翁作醉乡。
西畴舍
作者：文洪
朝代：明
体裁：古风

绿野佳雨霁，芳条青鸟鸣。东作念良日，西畴课农耕。丘园无俗事，陇亩有閒情。
言怀
作者：文洪
朝代：明
体裁：七言律诗

十年书剑属飘零，憔悴青衫太学生。有子策名粗毕志，衰年随计未忘情。风尘欺鬓萧萧短，雨雪侵衣漠漠轻。争似归来故乡好，西山自买薄田耕。
访徐尚容
作者：文洪
朝代：明
体裁：七言绝句

浒溪溪上草堂閒，云树千重杳蔼间。欲向梅南问消息，东风吹我过西山。
访徐尚容
作者：文洪
朝代：明
体裁：七言绝句

虎溪溪上草堂閒，千树江梅杳蔼间。欲向南枝问消息，东风吹我过西山。
过易水
作者：文洪
朝代：明
体裁：七言律诗

马头沙草入秋枯，易水萧萧恨有馀。烈士声名在天地，伯图消歇有丘墟。千年吕政辜难逭，当日燕丹计亦疏。不尽书生怀古意，西风斜日倍唏嘘。
还乡
作者：文洪
朝代：明
体裁：七言绝句

非关张翰忆鲈鱼，不为陶潜念菊篱。底事归心急于箭，双亲门巷立多时。
送祝先生维清赴召
作者：文洪
朝代：明
体裁：七言律诗

锦服才看故里游，又随严诏向神州。依归谁不欢衿佩，简注其如切冕旒。红雾一庭螭陛晓，清风千里桂林秋。乘时早建平湖策，丹凤重鸣十二楼。
道傍残碑
作者：文洪
朝代：明
体裁：七言绝句

夕阳赑屃拥寒莎，土蚀苔荒断亦讹。人世直饶金石固，百年风雨亦须磨。
阻雨
作者：文洪
朝代：明

偶寻君至得身閒，十载情悰一笑间。天意不教人剧别，斜风吹雨暗前山。
阻雨再叠前韵
作者：文洪
朝代：明
体裁：七言绝句

偶寻君至得身閒，十载情悰一笑间。天意不教人遽别，斜风吹雨暗前山。
除夕
作者：文洪
朝代：明
体裁：七言律诗

风物萧条一岁残，忍将衰病对椒盘。蹉跎尚握班超笔，慷慨时看贡禹冠。梅渐有香因得煖，竹能无恙为禁寒。一杯莫道贫非幸，且得团圞共笑欢。
雪画
作者：文洪
朝代：明
体裁：七言绝句

云冱长天雪满林，钓鱼人去巳黄昏。分明一段山阴意，底事高人不出门。
题画
作者：文洪
朝代：明
体裁：五言绝句

浩浩前山云，盘盘后山路。我欲访仙源，归来恐迷误。
题画
作者：文洪
朝代：明
体裁：六言诗

笼柳轻烟不断，催花细雨无多。古径深藏蔓草，小堂遥隔松萝。
香奁三首·其一
作者：文洪
朝代：明
体裁：七言绝句

倦倚云屏意暗伤，锦衾瑶鸭静吹香。如何花外溅溅漏，才到孤眠便觉长。
香奁三首·其三
作者：文洪
朝代：明
体裁：七言绝句

龟甲屏风绕绛笼，夜深凉冷与谁同。愁来恨杀归宁事，断尽人肠是此风。
香奁三首·其二
作者：文洪
朝代：明
体裁：七言绝句

半幅花笺著样裁，丁宁缄与玉奴来。就中尽写难言事，莫向人前便展开。
高邮湖
作者：文洪
朝代：明
体裁：七言律诗

参差城郭是高邮，望望平湖不尽头。初日苍凉波底上，閒云零乱水心浮。平分烟树藏村坞，并立鸬鹚傍钓舟。一笑乘风驰百里，片帆回首失扬州。
高邮湖
作者：文洪
朝代：明

参差城郭是高邮，望望平湖不尽头。初日苍凉波底涌，閒云零乱水心浮。平分烟树藏村坞，并立鸬鹚傍钓舟。一笑乘风驰百里，片帆回首失扬州。
鱼
作者：文洪
朝代：明
体裁：七言绝句

紫萍香煖雨初晴，波漾纤鳞映日明。欲识游鯈个中乐，试从濠上问庄生。
鹡鸰
作者：文洪
朝代：明
体裁：古风

碧池露冷秋荷悴，鹡鸰两两迎风戏。相呼相唤不能违，欲去不去情依依。眷兹微物尚知义，宁不令人忆兄弟。
游稍泉
作者：文涛
朝代：明
体裁：五言律诗

幽径苍无际，扪萝到水头。看山僧共坐，赓句鸟相酬。云落空潭影，蝉鸣古树秋。登高聊一望，暮雨锁烟楼。
和原本清为大恩题竹
作者：文湛
朝代：明
体裁：五言绝句

昨夜梦魂中，故人忽相聚。今朝看画图，江南一枝雨。
寓南高峰怀友
作者：文湛
朝代：明

庵住南峰下，四檐松竹青。月常陪入定，猿或听谈经。池近凉生榻，山高影落庭。故人在何处，诗酒醉兰亭。
春尽
作者：文湛
朝代：明

斜阳穿树林，野屋临溪水。春尽不开门，花落空山里。
江上
作者：文湛
朝代：明
体裁：五言绝句

江头落日明，江上西风起。岁岁芙蓉花，开落秋江水。
渔妇词
作者：文湛
朝代：明

阿侬住在太湖边，出没烟波二十年。不愿郎身做官去，愿郎撒网妾摇船。
渔家竹枝词
作者：文湛
朝代：明
体裁：词

阿侬家住太湖边，出没烟波二十年。不愿郎身做官去，愿郎撒网妾摇船。
画竹
作者：文湛
朝代：明
体裁：七言绝句

楚天凉雨昼冥冥，秋景寒生落画屏。我欲截成双凤管，月明吹与海龙听。
秦淮桥
作者：文湛
朝代：明
体裁：七言绝句

秦淮两岸夕阳明，路绕青山客自行。六代豪华何处是，寒潮空打石头城。
紫阳道院
作者：文湛
朝代：明
体裁：七言律诗

閒向蓬莱顶上行，道人相见话长生。岩扉半掩云霞色，石屋惟闻涧水声。阴洞草香春走鹿，灵椿花发晓啼莺。如何不见辽东鹤，千古江城自月明。
绿杨紫燕图
作者：文湛
朝代：明

紫燕双双掠水滨，绿杨袅袅不胜春。朱门华屋知多少，认得谁家是主人。
送人从军
作者：文湛
朝代：明
体裁：七言绝句

满眼黄云日色寒，不堪相送出长安。悬知后夜居延月，独挽弓槊马上看。
送王景仙
作者：文湛
朝代：明
体裁：七言律诗

碧梧秋晚叶皆稀，何事行人又远违。落日天涯千里别，西风江上片帆归。山城月出闻猿啸，候馆霜清见雁飞。此后定知难会面，相思惟有泪沾衣。
题月堂精舍
作者：文湛
朝代：明

雨后青苔路不分，柴门竹里映斜曛。松花落尽无人到，只有山童扫白云。
题画
作者：文湛
朝代：明
体裁：七言绝句

渡口渔家对碧峰，柴门半掩落花风。钓船日暮不归去，閒在江南细雨中。
题画芙蓉
作者：文湛
朝代：明
体裁：七言绝句

江边谁种木芙蓉，寂寞芳姿照水红。莫怪秋来最多怨，年年不得见春风。
题画芙蓉
作者：文湛
朝代：明

江边谁种水芙蓉，寂寞芳姿照水红。莫怪秋来更多怨，年年不得见春风。
丹岭行
作者：文翔凤
朝代：明
体裁：古风

帝尧所谓肖，齐德于放勋。丹朱敬承即如启，未必即能宾四门。至圣自欲官天下，大道为公锡帝臣。天人世及方为礼，兵由此起攘西邻。太甲成王天不废，废必桀纣亦雅论。朱傲岂遽如桀纣，舍子或非为顽嚚。五男二女桀纣等，安肯事他畎亩人。帝子奉命偕而往，如此乃可谓顺亲。虞宾在位凤凰来，祖顼宗尧信至仁。配天祀夏即郊鲧，羽山黄熊岂其伦。丹岭山下丹朱墓，隐德千载未彰闻。
伊斋集句
作者：文翔凤
朝代：明
体裁：七言绝句

一片孤城万仞山，别有天地非人间。松间明月常如此，世上浮名好是閒。
太室
作者：文翔凤
朝代：明
体裁：七言律诗

独步嵩高最上头，凭陵万里见高秋。西连紫塞千山出，东指黄河一线流。汉畤秦封何处所，卢岩许岭自清幽。登临顿失风尘色，极目浮云澹不收。
寿阳乐·其一
作者：文翔凤
朝代：明
体裁：乐府曲辞

别后莫相忘，掷金钱，乌衣还亦还。
寿阳乐·其三
作者：文翔凤
朝代：明
体裁：乐府曲辞

日日侬对欢，相怜时，不知更梦谁。
寿阳乐·其二
作者：文翔凤
朝代：明
体裁：乐府曲辞

芹泉连寿阳，山峨峨，予恨子如何。
寿阳乐·其四
作者：文翔凤
朝代：明
体裁：乐府曲辞

柳拂寿阳城，剪剪条，攀折自劳劳。
扬子曲
作者：文翔凤
朝代：明
体裁：乐府曲辞

汎汎扬子津，冉冉离瓜步。生憎一幅帆，载却所欢去。郎是白榆树，托根种绛河。侬如萍钱子，日日逐江波。
游会善戒坛二寺
作者：文翔凤
朝代：明
体裁：五言律诗

步屧豁云屯，行行又给园。水流不出户，鸟语自忘言。小坐松垂发，聊游草藉轩。戒坛搜异像，茶榜洗萦荪。
游灵山
作者：文翔凤
朝代：明
体裁：七言律诗

闻说看山已不禁，尚堪萝径遍登临。座从竹影移时转，泉向月华映处寻。觞曲颇疑修禊事，枕流何似听鸣琴。岚溪侍我能千古，底事清秋学楚吟。
秋夜回文
作者：文翔凤
朝代：明
体裁：七言绝句

皛皛玉团露下林，苍苍山色翠浮襟。鸟冲烟霭寒流影，皎月孤看坐院深。
秋风回文
作者：文翔凤
朝代：明
体裁：七言绝句

萧萧乍过穿花落，飏飏徐来趁蝶归。遥夜月晖晴扫雾，朝寒集雁带霜飞。
行至椹涧
作者：文翔凤
朝代：明
体裁：五言律诗

风向马蹄鸣，炎天洒汗行。地浮烟树阔，衣挂晚霞明。禁酒缘多病，投骖怯远程。鸟啼如恋客，恰恰和溪声。
辙迹篇
作者：文翔凤
朝代：明
体裁：古风

南有横望，北有天井。太行冠绝此双峦，七萃不堪御大丙。巉石云栏尼父车，如舞两骖穿恁等。至河而返叹洋洋，后生于此引项领。盖云圣辙指曾西，望河如挽中流影。转忆鸣犊与舜华，凤见覆巢不入境。石痕莽互尚交纵，髣髴八龙此驰骋。乃知周穆车辙马足到赤阳，宾于王母群玉之山亦画饼。竹书誇诩诳齐州，汉武故事资谈謦。上元果有蹇修媒，湘君真烦下女请。赵州足陷纸驴桥，南山羽饮石虎岭。元美輶轩不入关，代之题名莲岳顶。尝读《山海大荒经》，歂顼山成海外迥。即今圣宇遍天涯，更斧丰隆空山永。无地可藏王莽头，晋库回禄炬一秉。
陇头水
作者：文翔凤
朝代：明
体裁：乐府曲辞

谁划陇水断谁筑陇坂。高东流照汉月西流濯羌刀归肠欲裂限临洮人将流水羌西去折柳天山笛怨劳。
七夕
作者：文肇祉
朝代：明
体裁：七言律诗

抱病忽经三十日，开帘惊见月垂钩。双星又向河梁度，独卧遥闻笛韵悠。雨过萧斋凉思袭，梦回虚枕簟纹流。追思白首承欢处，肠断西风十五秋。
上元日儿辈集诸友会文至晚张灯小酌
作者：文肇祉
朝代：明
体裁：古风

去岁有儿同客处，一灯相向愁依倚。我今归来忽踰年，儿独淹留在京邸。归来儿辈仍纷纷，大儿小儿皆属文。盍簪会友集同志，奇文赏析俱殷勤。须臾雪霰满庭宇，飞花如掌随风舞。燃烛高张四壁灯，坐中上客调鹦鹉。吾家老叔八十强，床头酒熟呼我尝。东邻兄弟衣金紫，尚忧不足心遑遑。今日诸君各矢志，致身早早少年事。流行坎止顺吾常，鼎鼎百年真是戏。
上林斋宿
作者：文肇祉
朝代：明
体裁：七言律诗

上苑钟声出景阳，玉河桥畔月苍苍。瞑鸦栖定喧初息，至夜相将漏更长。自愧衰年通仕籍，强随鹓侣缀班行。心清元自无尘想，手拨炉灰细续香。
与友谈昔
作者：文肇祉
朝代：明
体裁：古风

昔我年少壮，志逸游四海。荏苒四十秋，无成徒慷慨。且复归去来，山中得君在。晨夕相往还，芝蕨共携采。前涂知有几，无须问真宰。
与叶曾生黄子旋陆寿如金时章陈楙吉杜与言赵凝甫会文于冯信伯楼居
作者：文肇祉
朝代：明
体裁：七言律诗

郭外山塘近市廛，层楼高栋接云天。飞花点点时沾砚，鸣鸟嘤嘤窥捲帘。欣赏奇文频检阅，剖分疑义试穷研。明时会聚同心友，赋就河东献陛前。
与杜与言谈秣陵秋意
作者：文肇祉
朝代：明
体裁：七言绝句

夕花开向晚风前，花近黄昏晚更妍。记得长干行乐处，纱幮月伴玉人眠。
中秋夜虎丘玩月
作者：文肇祉
朝代：明
体裁：五言绝句

歌声合箫管，明月正当头。醉倚千人石，山僧供茗瓯。
中秋夜见月华
作者：文肇祉
朝代：明
体裁：七言律诗

横笛墙东三两声，閒庭独坐晚凉生。九秋今夜平分处，圆月当空几倍明。风敛卿云呈五色，漏催银箭已三更。洗杯更酌登楼望，抚景怀人无限情。
丹阳
作者：文肇祉
朝代：明
体裁：五言律诗

早发丹阳道，行行路转赊。听鸡过野市，并马踏槐花。酒肆青帘接，茆茨绿水斜。征途知不远，明日到京华。
丹阳道中
作者：文肇祉
朝代：明
体裁：七言绝句

上书无路达承明，又向丹阳郭里行。买得小舟风又逆，暂依村野待潮生。
久雨
作者：文肇祉
朝代：明
体裁：五言律诗

夏秋连月雨，日日掩柴荆。檐溜窗前滴，班鸠竹里鸣。香焚凝净几，茶焙煮砂铛。何日开樽酌，中庭待月明。
九日不出
作者：文肇祉
朝代：明
体裁：五言律诗

一秋惭失意，九日废登台。菊为佳辰发，怀从浊酒开。哀蝉犹夕响，征雁向南回。时序愁中改，城高砧杵催。
九日登吴山
作者：文肇祉
朝代：明
体裁：古风

吴山山高高入空，悬崖削壁青芙蓉。登高今日逢重九，结伴同游山上峰。峰前山下人如蚁，走马乘舆并肩倚。日暮行人尚未稀，画船箫鼓中流起。箫鼓声悠湖上游，湖光山色总宜秋。行歌杂沓游人散，明月满山烟雾收。
九月
作者：文肇祉
朝代：明
体裁：五言律诗

九月巳将尽，园林景物嘉。草堂三岁别，脩竹万竿斜。野鸟间关语，芙蓉烂漫花。閒居无客至，汲井自烹茶。
乞休
作者：文肇祉
朝代：明
体裁：七言律诗

二载趋朝侍冕旒，秋来三疏乞閒休。平生志愿终难遂，此日功名念已收。莫道百年过太半，且从三径任閒游。归家自喜身还健，绕膝孙曾笑白头。
乞休
作者：文肇祉
朝代：明
体裁：五言律诗

腐儒通籍晚，潦倒愧生平。官署依村市，朝参入帝城。奔驰头尽白，辛苦事无成。今日乞閒去，归舟日夜行。
二月
作者：文肇祉
朝代：明
体裁：七言绝句

二月园林雨乍晴，茅檐初旭映窗明。东风吹绿溪边草，桑柘叶青蚕子生。
五月
作者：文肇祉
朝代：明
体裁：五言律诗

园林亭馆静，仲夏绿阴微。乍煖荷香满，新晴梅子肥。碧云将雨过，紫燕引雏飞。竟日无人至，呼童掩竹扉。
京口
作者：文肇祉
朝代：明
体裁：七言绝句

北固山围铁瓮城，又携书剑度江濆。寄言关吏无须问，不是弃繻终子云。
京邸移居
作者：文肇祉
朝代：明
体裁：七言律诗

明世羞为失路人，帝城风物自凄清。客心又向移居见，归思偏从逆旅生。暂止飞乌栖未定，绕檐晴鹊报新成。飘零即是罗含宅，蔬食鹑衣敢厌贫。
亲友送别
作者：文肇祉
朝代：明
体裁：七言绝句

东风拂拂柳千条，客路三千去更迢。再把一杯行色酒，片帆风雨过枫桥。
人日
作者：文肇祉
朝代：明
体裁：五言律诗

开岁已七日，清晨煖气回。郊园亭树迥，人日草堂开。寒勒梅枝瘦，雪残新水来。有怀吟不就，取次试新裁。
从军行
作者：文肇祉
朝代：明
体裁：乐府曲辞

辽阳烽烧飞狼烟，牧马群儿荒草边。请听从军五更转，城乌起堞天苍然。
仲夏
作者：文肇祉
朝代：明
体裁：古风

夏日树扶疏，园亭敞中虚。寄傲北窗下，泛览古人书。仰无惭高鸟，俯不愧游鱼。只此有馀趣，吾真爱吾庐。
休休庵
作者：文肇祉
朝代：明
体裁：五言律诗

高士蒙山老，市廛精舍开。何如岩壑趣，俱入户庭来。法雨飞禅径，天花下讲台。云书遗一匣，玄悟少人推。
伯起有诗次韵
作者：文肇祉
朝代：明
体裁：五言律诗

林花落未扫，好鸟尚求声。忽枉故人驾，依然旧日情。题诗叙离别，促席话平生。何日重过此，相期待月明。
侍大父过王二丈履吉越溪庄
作者：文肇祉
朝代：明
体裁：五言律诗

随翁访叔度，放棹越溪深。竹径数椽屋，桑园十亩阴。汲泉频洗砚，促膝坐鸣琴。高士平生慕，今朝慰夙心。
侍家君同黄子旋杜与言过龙门得二鲤家君赋诗因命作
作者：文肇祉
朝代：明
体裁：五言律诗

鼓枻龙门上，惊看双鲤跳。锦鳞初出水，鳍鬣欲腾霄。霜刃霏花白，松枝带叶烧。欣然一餐饱，把盏自通宵。
借榻楞伽寺对上人房
作者：文肇祉
朝代：明
体裁：七言律诗

奔驰久不到楞伽，来入山中日又斜。净室焚香僧入定，雨窗閒话烛生花。百年心事三更梦，十载江湖两鬓华。依旧钟声禅榻畔，晓催新汲试烹茶。
元夕篇
作者：文肇祉
朝代：明
体裁：古风

长安今夕是元夕，皇都佳丽无殊昔。昔时曾到蓬莱宫，龙膏凤炬光千尺。千尺光凝结綵楼，鳌山重叠云烟收。烟收明月正当头，仙禦燃灯复道周。遥瞻天子六龙驭，五色云车拥高处。高处离宫别馆开，翠盖鸾舆绣帏御。出向天街紫陌长，王侯第宅斗新妆。新妆初罢踏明月，蕙火兰烟满路旁。路旁许史金张宅，银烛高烧邀上客。上客调成鹦鹉篇，鸣金伐鼓开华席。欢歌未巳夜将阑，星斗横斜禁漏残。传呼行辟候朝者，联镳玉佩声珊珊。
元旦
作者：文肇祉
朝代：明
体裁：七言律诗

去岁今朝候掖垣，千官鸣佩五更寒。山窗此日唯高卧，天语无闻庆履端。拜谒先祠忙盥栉，笑呼儿女共团圞。昨宵有梦居閒乐，不到金銮白玉栏。
元旦不出
作者：文肇祉
朝代：明
体裁：七言律诗

传呼车马放朝回，独掩衡门昼不开。春帖懒寻诗句写，辛盘饤候故人来。从知白雪难为和，未见黄金再筑台。作伴还家何日是，满园桃李待移栽。
公子行
作者：文肇祉
朝代：明
体裁：乐府曲辞

宝马珊瑚鞭，争看美少年。蹀躞长安道，买醉青楼边。盈盈楼上女，邀语杏花前。欢歌犹未巳，竟日那知旋。
内苑
作者：文肇祉
朝代：明
体裁：七言律诗

内苑秋深景物清，黄金题榜日晶晶。龙舟锦缆琼华绕，羽节红旂翠殿行。万顷瑶波图画色，一群娇鸟管弦声。昔年阁直谈玄处，午夜云中天乐鸣。
冯武选正伯携榼过访次韵一首
作者：文肇祉
朝代：明
体裁：七言律诗

新晴初旭射檐楹，数卷图书一几横。自喜客来茶正熟，忽闻鸠向竹间鸣。塔县池沼排山影，风奏松涛隔水声。君欲问余真乐处，身心安稳梦魂清。
凤凰台怀古
作者：文肇祉
朝代：明
体裁：七言绝句

凤去台空玉树残，登台一望俯长干。秦人谁识千年后，终古皇畿奠石磐。
出场月色如昼侍家君至顾尚书园登见远楼
作者：文肇祉
朝代：明
体裁：五言律诗

长安秋过半，乘月上危楼。星斗中天灿，乾坤万里周。漏传金阙迥，桂泻玉杯浮。坐久忘言处，临风起暮愁。
出郭
作者：文肇祉
朝代：明
体裁：五言律诗

一雨连三月，今朝天喜晴。閒移书画舫，出绕阖闾城。晴色开山霁，溪流与岸平。民庐俱没尽，触目总伤情。
出门行
作者：文肇祉
朝代：明
体裁：乐府曲辞

河流滚滚逝不转，年光迅速一如卷。美人遥隔天之涯，欲涉难将水清浅。少年何事轻出门，别离易兮车无轮。我身似辙遗渐远，伫立望之多荆榛。君今得意谁复顾，弃我何异车后尘。
分水龙王庙
作者：文肇祉
朝代：明
体裁：五言绝句

庙貌神龙古，徂徕据上游。泉源七十二，南北水分流。
刘锦衣宅与莫廷韩梅客生李世延得还字
作者：文肇祉
朝代：明
体裁：七言律诗

献书不报又空还，点检行囊早度关。会饮金吾投辖地，高烧银烛照愁颜。分题授简裁新句，沉醉翻疑在故山。他日功成如访我，虎丘南畔屋三间。
初冬读赵文敏公诗可爱追次其韵
作者：文肇祉
朝代：明
体裁：七言律诗

雨歇云轻漏日光，庭前橙橘巳经霜。故人远寄新颁历，瓦鼎时焚内府香。自觉心閒身亦健，何妨晷短夜偏长。兴来秉烛窗前坐，随意欣然榻硬黄。
初夏
作者：文肇祉
朝代：明
体裁：五言律诗

初夏山庄好，园林风日嘉。闭门时晏起，㪺水试新茶。雨细鱼吹浪，风微燕蹴花。草堂空寂寂，竹树自交加。
初夏晴明家弟子悱同从弟子长过余山庄小酌
作者：文肇祉
朝代：明
体裁：七言律诗

苏家兄弟是前身，重结今生未了因。作伴追游山寺路，乞閒能乐故园春。树阴团盖堪围坐，鸟哢娇声解唤人。夕照一川舟去远，还山惟有白云亲。
到园
作者：文肇祉
朝代：明
体裁：五言律诗

归来三阅月，今日到园亭。剪伐乱荆棘，重修新竹屏。邻墙过浊酒，晴鹊噪閒庭。依旧草堂在，北山空勒铭。
北京西山借榻碧云寺
作者：文肇祉
朝代：明
体裁：七言排律

入山萝薜昼沉沉，下马行过古洞阴。独倚石桥看急涧，坐观庭宇俯乔林。环墙山色浮烟霭，绕砌泉声和磬音。虚榻借栖清梦醒，閒窗卧抱白云深。梵钟催落窗前月，老衲时弹膝上琴。棐几香残閒睡鸭，佛堂斋供有来禽。梅花满地飞红雪，菉竹千竿倚翠岑。何日拂衣重过此，常依清境洗尘心。
十二月·其一
作者：文肇祉
朝代：明
体裁：六言诗

端月上元将近，高烧银烛传卮。酒醒满庭明月，雪残寒勒梅枝。
十二月·其七
作者：文肇祉
朝代：明
体裁：六言诗

昨日金风乍起，今宵大火西流。卧看牵牛织女，欢娱又一年秋。
十二月·其三
作者：文肇祉
朝代：明
体裁：六言诗

今日正逢谷雨，呼童试焙新茶。池上数株垂柳，水边开遍桃花。
十二月·其九
作者：文肇祉
朝代：明
体裁：六言诗

去岁赐糕阙下，今宵归卧山庄。记得潘邠诗句，满城风雨重阳。
十二月·其二
作者：文肇祉
朝代：明
体裁：六言诗

阴雨春分时候，柳塘水绿如油。燕子归寻旧垒，杏花开满墙头。
十二月·其五
作者：文肇祉
朝代：明
体裁：六言诗

夏五葵榴满目，昨朝已过端阳。雨歇一番凉思，家家插遍新秧。
十二月·其八
作者：文肇祉
朝代：明
体裁：六言诗

雨霁中秋气爽，今宵明月当头。山上游人如蚁，画船箫鼓中流。
十二月·其六
作者：文肇祉
朝代：明
体裁：六言诗

炎暑蒸人如甑，荷亭拂拭桃笙。门外寂无车马，卧听高柳蝉鸣。
十二月·其十
作者：文肇祉
朝代：明
体裁：六言诗

霜落溪边芦苇，初冬紫蟹输芒。新酿床头酒熟，山庄稻已登场。
十二月·其十一
作者：文肇祉
朝代：明
体裁：六言诗

忽报仲冬时令，喜逢至日阳生。回视车尘马足，何如几净窗明。
十二月·其十二
作者：文肇祉
朝代：明
体裁：六言诗

腊月午门赐宴，归来高卧绳床。又是一年将尽，茅檐竹几焚香。
十二月·其四
作者：文肇祉
朝代：明
体裁：六言诗

雨过清和时节，床头蚕已三眠。柳絮漫空作雪，沼中荷叶田田。
十五夜出场
作者：文肇祉
朝代：明
体裁：七言绝句

棘闱十度锁重门，击柝声中欲断魂。文字五千初写就，冷风吹月又黄昏。
十月
作者：文肇祉
朝代：明
体裁：五言绝句

昨夜朔风寒，今朝雪花舞。起来盥栉馀，倏忽日过午。
午门朝见
作者：文肇祉
朝代：明
体裁：七言律诗

曾向天门十上书，无媒空自待吹嘘。羞将白发游燕市，犹著青衫谒帝庐。强起弹冠惭贡禹，谁怜作赋似相如。圣王尚少吾年老，肯住长安久借居。
卜筑
作者：文肇祉
朝代：明
体裁：古风

结庐山南村，素心可与言。凿沼驾飞虹，题为日涉园。居室八九间，环周水潺湲。惟与鸟雀驯，不闻城市喧。去去百载外，身名安用存。
卢沟晓月
作者：文肇祉
朝代：明
体裁：五言绝句

卢沟缺月升，野店早鸡鸣。不见人行迹，惟闻车马声。
反舌
作者：文肇祉
朝代：明
体裁：七言绝句

年来月令也无凭，五月枝头反舌鸣。万语千言为谁诉，搅余残梦不分明。
叶曾生书斋
作者：文肇祉
朝代：明
体裁：五言律诗

结屋近山塘，柴扉护短墙。野花开竹径，湖石磊山房。室净生虚白，窗明拓硬黄。晚来人散后，独自引壶觞。
同家弟访顾克承
作者：文肇祉
朝代：明
体裁：七言律诗

雨过閒行访辟彊，东风茅屋竹围墙。柴扉尽掩知君出，图画翻看笑我狂。空往不须题凤字，重来还拟续垆香。茗杯棋局堪忘世，不羡当涂日夕忙。
同杜与言瞿德徵登茅山与言病不能从而余与德徵直跻绝顶时夜将半殿檐星月可摘归至山腰惟见灯火煇煌笙箫合响真仙境也舍舆而步诗以纪之
作者：文肇祉
朝代：明
体裁：七言律诗

遥望三峰横紫烟，蓝舆屈曲似飞仙。华阳洞口泉声合，贞白祠前草色连。子夜朝元星可摘，半空闻乐月低悬。寻真不觉归途远，一带松涛欲晓天。
君山与黄吉远望
作者：文肇祉
朝代：明
体裁：五言律诗

石径攀萝上，风松山半亭。天浮江共远，沙积水俱渟。海蜃吞银阙，秋烟虚翠屏。春申遗像在，吾亦荐溪萍。
听讲
作者：文肇祉
朝代：明
体裁：七言律诗

仙仗平分日月悬，天香飘拂御炉烟。桥门环拥千官肃，槐树阴浓夹道连。坐论尚遵周典礼，授书开讲禹谟萹。愚生欣喜遭殊遇，何幸躬瞻玉陛前。
和杜子庸春雪诗
作者：文肇祉
朝代：明
体裁：七言律诗

读罢故人春雪诗，雪花五出覆茆茨。自怜冀北非吾土，遥忆江南迟尔思。回首光迷鳷鹊观，流澌冻解凤凰池。何时觅取归舟去，笠泽溪头理钓丝。
和申相公送行
作者：文肇祉
朝代：明
体裁：七言律诗

两年端笏一微臣，子告今朝解佩簪。无复京华尘滚滚，不闻长乐漏沉沉。回瞻紫阙远逾远，归向青山深更深。从此闭门惟静坐，有时乘月一微吟。
和袁鱼叔喜雨用韵
作者：文肇祉
朝代：明
体裁：五言律诗

今岁旱何久，令人生隐忧。通宵雷雨作，残困郁蒸收。倚槛花枝重，迎风燕羽柔。山斋聚良友，五月类清秋。
唐人曹邺因举不得第有四怨三愁五情诗余亦要作一怨二愁三情以望诗人救 其一 一怨
作者：文肇祉
朝代：明
体裁：古风

美人颜如花，颜好谁人知。无媒不得嫁，终亦还自疑。
唐人曹邺因举不得第有四怨三愁五情诗余亦要作一怨二愁三情以望诗人救 其三 二愁之二
作者：文肇祉
朝代：明
体裁：古风

发白终难变，金烧亦不成。人生谁满百，何以学长生。
唐人曹邺因举不得第有四怨三愁五情诗余亦要作一怨二愁三情以望诗人救 其二 二愁之一
作者：文肇祉
朝代：明
体裁：古风

春来万卉妍，枯木新条发。著意待东风，难消头上雪。
唐人曹邺因举不得第有四怨三愁五情诗余亦要作一怨二愁三情以望诗人救 其五 三情之二
作者：文肇祉
朝代：明
体裁：古风

独鹤翔天表，孤鸿下沅湘。何如双飞燕，营垒栖雕梁。
唐人曹邺因举不得第有四怨三愁五情诗余亦要作一怨二愁三情以望诗人救 其六 三情之三
作者：文肇祉
朝代：明
体裁：古风

有女适王孙，或作黔娄妇。羡杀嫁田夫，白头常相守。
唐人曹邺因举不得第有四怨三愁五情诗余亦要作一怨二愁三情以望诗人救 其四 三情之一
作者：文肇祉
朝代：明
体裁：古风

桃李盛春风，芙蓉媚秋渚。开谢各有时，天工岂无处。
唐职方邀登金山命诸将官射潮
作者：文肇祉
朝代：明
体裁：七言律诗

万古江心涌殿台，高贤雅会得追陪。迎潮落羽蛟龙避，簸岸飞涛天地回。报答升平诸将事，挽回沧海使君才。归舟日暮心偏壮，极北红云是上台。
喜倭寇平携妻孥躬耕射泾田舍
作者：文肇祉
朝代：明
体裁：七言律诗

海上三年寇横行，好音慰我巳收兵。即携妻子还田舍，重载琴书出郡城。圣世喜闻歌夏武，材官今见答升平。但求处处销金甲，带雨牵犁日课耕。
嘉禾沈王二宪长过访
作者：文肇祉
朝代：明
体裁：七言律诗

读罢楞伽掩竹扉，山中忽枉故人车。共谈当日曾游处，回首东风廿载馀。见说买山同谢朓，还期荐剡似相如。二君方系苍生望，未许明时儗卜居。
嘉靖癸亥舟泊广陵南充王师出访留三宿甲子至日复泊于此王师又留数日今万历己卯至日亦于此系舟而王师致政巳十有一年矣抚景兴怀不能无感
作者：文肇祉
朝代：明
体裁：七言律诗

两度扬州逢至日，今逢至日又扬州。百年真愧长为客，一处曾经几系舟。乡土不殊人事异，天时无改岁华流。廿桥明月人何处，抚景兴怀满目愁。
嘲桃李花
作者：文肇祉
朝代：明
体裁：古风

茂苑三春时，桃李花盈枝。争妍共含笑，自谓东君私。一朝颜色改，片片随风吹。讵知乔松干，常挺岁寒姿。松姿本孤直，不同桃李萎。
园亭
作者：文肇祉
朝代：明
体裁：七言律诗

园亭梅雨一番过，乐事偏多俗事无。兰蕊笔钩筇竹帖，水磨香爇博山垆。一枰棋了茶初熟，顷刻花开酒已酤。正欲北窗支枕卧，又看池上浴鸥凫。
园亭
作者：文肇祉
朝代：明
体裁：古风

园林敞南轩，悠然与世隔。早起看青山，山青一如昔。清风从东来，吹我头上帻。眷彼松菊存，品汇随动植。邻叟有好怀，往来数晨夕。
园亭
作者：文肇祉
朝代：明
体裁：五言律诗

春色巳过半，山园昼掩门。池平榆荚雨，酒贳杏花村。帘捲几初净，香残火尚温。地偏人迹少，用拙道应存。
园林秋夜
作者：文肇祉
朝代：明
体裁：古风

独坐闻秋声，秋声来树间。灯影摇虚室，悠然意自閒。閒情付流水，日夜犹潺潺。人生谁满百，何独往不还。
塔影园次皇甫司勋
作者：文肇祉
朝代：明
体裁：五言律诗

凿池来塔影，结屋倚山阿。疑是浮员峤，翻同泻翠娥。昔闻挂青汉，今倒映渟波。惠我惊人句，赓酬奈拙何。
壬戌之秋·游西山也适符苏公游赤壁之期
作者：文肇祉
朝代：明
体裁：四言诗

壬戌之秋，七月既望。薄言西山，于迈以往。我怀苏公，寔可景仰。岁月日时，适值其当。有酒有肴，以咏以唱。载遨载嬉，幽情思畅。卧听泉流，枕看月上。四山寥寥，形骸放浪。赤壁之游，曷足多让。今之视昔，不无慨怅。
外舅召复翰林兼司经局校书
作者：文肇祉
朝代：明
体裁：五言律诗

当代青宫辅，如翁独异才。校书供阁直，补衮代天裁。名誉留东观，文章落上台。辋川空别业，未许赋归来。
夜卧墓所不寐
作者：文肇祉
朝代：明
体裁：古风

孤灯明灭茅檐深，布衾单薄寒相侵。月高山寺闻钟声，耿耿不寐生忧心。心摧肠断身无倚，春宵独卧荒村里。少年一刻千黄金，此时一刻愁万缕。愁思万缕梦亲帏，惊觉惟闻乌夜啼。起来试取春衫著，犹道当年戏綵衣。
夜榻鹅群阁不寐
作者：文肇祉
朝代：明
体裁：七言律诗

卧抱白云山几重，山深野碓隔溪舂。世心消灭思酣睡，年力衰迟觉意慵。半夜月明渔市鼓，五更风动虎丘钟。江湖十载空奔走，乞得归閒两鬓松。
夜泊垂虹桥有怀家弟
作者：文肇祉
朝代：明
体裁：七言律诗

片帆东下向湖州，夜泊吴江忆旧游。前岁不堪人送别，新年重见月当头。寒侵孤枕回残梦，风引晨钟到客舟。出处关心惭蹭蹬，天涯鸿雁动离愁。
大宗伯南充王师有诗赠行次韵为荅
作者：文肇祉
朝代：明
体裁：七言律诗

西风羸马出城东，满目离愁落照中。尘世百年心独醒，江湖数载鬓双蓬。敝裘悬结思归切，操瑟空惭有意工。负教孤恩真潦倒，可能复梦大槐宫。
大父书至云周孙得子于我为玄孙此是家门之庆也赋诗志喜
作者：文肇祉
朝代：明
体裁：五言律诗

昨夜灯花吐，书来喜得孙。高玄看五世，闾里贺盈门。绳武培前业，贻谋有后昆。吾翁当此际，燕赏倒金尊。
大父玉兰堂小酌时将奉侍家君应试南畿
作者：文肇祉
朝代：明
体裁：五言律诗

吾祖巳垂白，堂开聚德星。衣裳动云气，杯酌吐玄音。喜共趋庭日，那堪驾远临。欧公倘相遇，苏氏慰初心。
天平山谒范魏公祠
作者：文肇祉
朝代：明
体裁：五言律诗

入山人境隔，古寺白云留。万笏齐青汉，斜阳下石丘。义田存后裔，勋业慰先忧。尚有泉清冽，溅溅一脉流。
太湖
作者：文肇祉
朝代：明
体裁：五言律诗

太湖八百里，七十二峰县。震泽禹功远，洞庭仙迹传。波翻沙际鸟，石绣镜中莲。烟水秋来阔，平吞万里天。
女耕田行
作者：文肇祉
朝代：明
体裁：乐府曲辞

布谷声催笋解箨，谁家女子事东作。自言母老兄出门，出门从军未及婚。有妹同胞巳先嫁，独自服田力耕稼。以刀斫地可代牛，疏犁畦陇开浍沟。时雨不来禾尽槁，修圃筑场愁有秋。南邻北舍莫相笑，有泪空流向谁告。
姚元白官舍侍家君夜集因写小图纪兴
作者：文肇祉
朝代：明
体裁：七言律诗

论交廿载鬓苍浪，握手高歌指建康。豪兴漫沽燕市酒，风流犹说少年场。龙蛇濩落婴尘网，猿鹤惊猜忆草堂。云里钟声度双阙，月明寒夜话偏长。
姚元白市隐园借榻
作者：文肇祉
朝代：明
体裁：五言律诗

禁城藏别业，披莽似郊坰。沼引秦淮碧，山排钟阜青。竹光分曲径，秋影瞰虚亭。下榻市喧息，林扉尽日扃。
姚少宰以经筵赐宴招饮席上口占奉谢
作者：文肇祉
朝代：明
体裁：七言律诗

钟鼓馀声御讲堂，论思启沃侍明光。雍容日驭联南极，次第珍盘出上方。列鼎羡君稽古力，赐酺呼我故人尝。大烹推食同姬旦，为诵春风湛露章。
子悱弟归约余旬日一至虎丘山庄而连雨愆期殊觉疏逖偶阅苏长公迎子由之诗追和其韵招之
作者：文肇祉
朝代：明
体裁：七言律诗

山深雨湿木棉裘，五月如秋卧虎丘。订约愆期虚别业，经旬疑复殢他州。邯郸梦醒君初返，汉上衿题我独留。行乐及时须记取，莫教人讶未真休。
孙修撰以德夜访梅花楼因余熟睡而去晓起作诗贻之
作者：文肇祉
朝代：明
体裁：七言律诗

雨收月出四山沉，独拥吴绫入梦魂。高处钟声悬碧落，一床林影过黄昏。毗耶小阁灯初烬，阆苑仙人夜扣门。醉卧不知清露冷，晓看屐齿破苔痕。
家弟乞閒喜而赋诗
作者：文肇祉
朝代：明
体裁：七言律诗

清朝林下几人归，吾弟翻然早拂衣。清草池醒蝴蝶梦，紫荆花伴鹡鸰飞。珉珣旧业名仍在，求点山居迹已非。旬日一来犹恨晚，笑他头白恋轻肥。
宿京口客楼
作者：文肇祉
朝代：明
体裁：七言律诗

舟行两月岁将残，牢落穷途双鬓寒。数卷图书投夜宿，一天风雪阻江干。驱驰自愧闻鸡舞，不寐重将瘗鹤看。铁瓮城边黄叶寺，钟声依旧出林端。
宿山中
作者：文肇祉
朝代：明
体裁：古风

出城入山寺，黄叶满林皋。焚香坐高榻，静听松声号。自怜失路人，暂从物外逃。借此云堂宿，新寒欺布袍。歘然作奇梦，弄棹飞洪涛。凭虚不知止，万里恣游遨。去去登海峤，天风吹鬓毛。惊觉满斋白，开窗山月高。
宿琅琊寺追和韦苏州韵
作者：文肇祉
朝代：明
体裁：七言律诗

系马琅琊古涧湾，寺门深寂倚丰山。试邀月向亭中望，谁似云归洞里閒。虹影倒垂环驷外，泉声飞出万松间。一宵借榻逢僧话，又逐征鞍度晓关。
宿马林
作者：文肇祉
朝代：明
体裁：七言律诗

雪积寒林深复深，肩舆随处绕车声。西风古道过羊巷，落日孤村宿马林。四壁有诗题往岁，百年无计慰初心。寒鸡野店声偏早，一夜无眠独拥衾。
寄友人
作者：文肇祉
朝代：明
体裁：古风

相别一何久，再见何独难。忽忽岁复岁，梦行山外山。高山与流水，鸣琴为谁弹。望望不可即，书寄惟加餐。
寄申相公
作者：文肇祉
朝代：明
体裁：七言律诗

数载辛勤两鬓蓬，归来三月又春风。恩私图报愁无地，知己平生独有公。老我自怡三径乐，扁舟时泛五湖东。投閒自识林间趣，回首京华是梦中。
寄罗达夫石莲洞歌
作者：文肇祉
朝代：明
体裁：古风

文山苍苍文水碧，中亘绵延连一脉。石门閟道虚翠屏，天削芙蓉秀绝壁。绝壁危崖五色溶，仰看菡萏排穹窿。丹床石灶随所设，奇花异卉青溟濛。天降罗公美颜色，即今海内文章伯。词源倒泻三峡流，珊瑚出海秋月白。夺标曾擅少年场，甲榜名题金字黄。明堂法座列镛磬，石渠中秘声琳琅。建储一疏上天子，万言切直因忤旨。归来重向洞中游，长斋乞钵常如此。洞门倒挂莲花巾，手挥玉麈辞将迎。名山或有异人遇，跪受宝诀祈长生。
寄谢罗太史
作者：文肇祉
朝代：明
体裁：七言律诗

昔日青宫辅导臣，今归莲洞葆玄真。八行远寄三千里，一别俄惊十四春。岂有虚名流艺苑，不虞推誉动高人。灯前夜色兴怀处，两地相思益怆神。
寓目自遣
作者：文肇祉
朝代：明
体裁：七言律诗

梅子肥时雨乍收，园林夏五景偏幽。池边翠鸟兼黄鸟，屋上晴鸠唤雨鸠。字学永和修禊帖，茶倾宣德小磁瓯。一生辛苦成何事，待得安閒已白头。
寓言
作者：文肇祉
朝代：明
体裁：古风

昔为冻馁驱，投耒学干禄。北寝与南图，燕赵日驰逐。纵有遐举心，不及双黄鹄。误落在尘网，归来宿茅屋。田父相往来，慰我素心曲。俯视池中鱼，仰送飞鸿目。荏苒星气流，壶觞聊自足。
对奕
作者：文肇祉
朝代：明
体裁：七言绝句

水阁新铺枕簟凉，煖风吹送芰荷香。客来解带帘前坐，棋局閒消白昼长。
寺游同王玄静正上人
作者：文肇祉
朝代：明
体裁：五言律诗

野寺群峰里，蓝舆一径通。窗开飞瀑外，殿落翠微中。馈馔延过客，翻经叩远公。惭非苏晋侣，玄览得相从。
山中徐步
作者：文肇祉
朝代：明
体裁：古风

山中初雨过，一雨树如沐。幽人独往来，幽鸟哢成曲。僧来荐新茗，狎客事棋局。斜日阁西岭，扶杖下山麓。
山亭雨坐
作者：文肇祉
朝代：明
体裁：七言律诗

鸣鸠乳燕绕檐飞，灌木阴阴结夏帏。倚杖去看新水漫，经旬来觉故人稀。当年馆阁争求识，此日山庄静掩扉。旧事欲谈谁与共，一帘梅雨自霏霏。
山居追和罗太史
作者：文肇祉
朝代：明
体裁：五言律诗

卜居依虎阜，茂苑卧文园。心会禽鱼乐，门无车马喧。尘中三十载，归悟五千言。杜甫愁行役，常思晚计存。
山庄
作者：文肇祉
朝代：明
体裁：五言律诗

倚杖入山去，山园村径通。岚容开晚霁，塔影卧池中。篱落野花碧，枝头霜柿红。小庭看月上，邻笛起墙东。
山庄
作者：文肇祉
朝代：明
体裁：五言绝句

归卧虎丘庄，无萦日自长。雪深人迹少，温火煮茶香。
山斋雨过新凉袭人梦中有作起而足成之
作者：文肇祉
朝代：明
体裁：五言律诗

一雨祛烦暑，虚斋竟日凉。檐前残溜滴，庭际晚花香。帘捲风吹鬓，云开月在床。睡来多爽气，夜短梦偏长。
岭南黎维敬寄书至
作者：文肇祉
朝代：明
体裁：五言律诗

不才人共弃，高谊尔偏求。一自吴门别，三经炎海秋。拂衣还挹袖，涉水访浮丘。两地怀思切，何时得卧游。
嵇职方雪中招饮纵观法书名画
作者：文肇祉
朝代：明
体裁：七言律诗

独坐山斋寒色侵，雨丝吹雪拥衡门。多情喜得嵇中散，折简来呼文可孙。画出名人题最古，香消瓦鼎火犹温。展翻竟日浑忘倦，醉后归来已夕昏。
巍巍岱山·登泰山观日出也
作者：文肇祉
朝代：明
体裁：四言诗

巍巍岱山，五岳之宗。蟠九百里，上有秦封。（一章）巍巍岱宗，元君有宫。俯视下邑，凫绎龟蒙。（二章）载登天门，层峦蔽空。秦观在西，日观其东。梁父左控，石闾右通。（三章）载登高峰，憩于石室。卧听松涛，夜观日出。蓬瀛海岛，周览惟悉。（四章）瞻彼同岩，群仙并列。叩彼金童，授我宝诀。金泥玉简，终莫能诘。（五章）载登载瞻，身若羽化。骨异玄丘，思旋其驾。回观其巅，诚小天下。（六章）
张伯起同王玄静吴恭先携榼过塔影园
作者：文肇祉
朝代：明
体裁：五言律诗

林卧春方尽，檐前鸟鹊喧。群公将小艇，携榼过丘园。握手谈陈迹，澄怀悟道言。溪头相别去，归独倚南轩。
张伯起畜鸳鸯数十于池客来呼之即至
作者：文肇祉
朝代：明
体裁：七言绝句

自昔羲之与鲁望，群鹅斗鸭满春江。清河公子无他好，池上鸳鸯三十双。
弹琴
作者：文肇祉
朝代：明
体裁：古风

冈上梧桐高十寻，梧桐翠叶敷清阴。主人独自抚琴坐，独坐閒调太古音。太古遗音久不作，此道只今空寂寞。钟期巳矣伯牙亡，千载知音巳寥廓。悠然流水与高山，山矗矗兮水潺潺。方壶员峤在眼底，一笑推琴心自閒。
归山寄金台知已
作者：文肇祉
朝代：明
体裁：古风

北走仍南图，所交非俗儒。黄金不足重，意气凌天衢。瞋目视王公，不敢私微躯。谓身可立致，方希佐黄虞。蹉跎不得遇，五噫出京都。归来无产业，东作谁相呼。弹铗徒激烈，出门空踟蹰。宾客不在眼，吾亦自忘吾。忍饥时诵经，真不如屠酤。鱼目亦相笑，空与明月俱。他年倘相访，知我学潜夫。
归山庄有感
作者：文肇祉
朝代：明
体裁：七言绝句

归来重卧虎丘庄，浩荡君恩不敢忘。坐享馀年娱晚景，答天惟有净焚香。
归来
作者：文肇祉
朝代：明
体裁：七言绝句

归老重修塔影园，花能含笑鸟能言。只求身静心安好，不羡门前车马喧。
徐侍讲公望有诗嘲余不归舟中偶阅唐人春赋秋还之句因足成之聊以自适非解嘲也
作者：文肇祉
朝代：明
体裁：七言律诗

春赋秋还计已违，故人笑我独归迟。空怀鸿鹄志千里，暂假鹪鹩栖一枝。出处有关吾道在，伶俜还许旧交知。今朝作伴还乡去，真是仙舟晚更移。
徐侍讲送鹿脯
作者：文肇祉
朝代：明
体裁：七言律诗

深山昔与鹿同游，阆苑今朝荐脯脩。亟问敢云劳孔伋，拜嘉真自愧裴休。长安往事成蕉梦，旅馆严寒拥麂裘。何日得归寻乐处，长林丰草听呦呦。
徐州夜泊与白伯望话旧
作者：文肇祉
朝代：明
体裁：七言律诗

系缆南徐洪上头，已同白傅共仙舟。一灯聚话当时事，数酌能消满目愁。夜永相将长至候，寒深偏重敝貂裘。起来醉看中天月，曾照当年燕子楼。
徐李二相公留饮直阁
作者：文肇祉
朝代：明
体裁：七言律诗

直阁朱扉傍苑开，豳风殿转过南台。珍盘远自中厨出，法酒传宣内使来。频下南洲徐孺榻，时衔北海李膺杯。同心推食欣殊遇，何幸追陪近上台。
徐魏国园亭
作者：文肇祉
朝代：明
体裁：五言律诗

麟阁勋庸冠，金貂宠后昆。冰浆浮碧碗，槐柳荫重门。池泛青帘舫，堂开白玉樽。笙歌时不彻，月上巳黄昏。
得官有感
作者：文肇祉
朝代：明
体裁：七言绝句

辛苦奔驰四十年，今朝一命拜园官。可怜薄禄縻人得，从此红尘扑马鞍。
得曾孙志喜
作者：文肇祉
朝代：明
体裁：七言律诗

卜居虎阜近南村，犬护疏篱昼掩门。自觉老来容易老，喜闻孙又报生孙。眼看四世家庭庆，架有遗书父祖存。十月江南天气好，试沽春酒酌金樽。
得舍弟书至
作者：文肇祉
朝代：明
体裁：七言律诗

离家三月苦无书，有客来传爱弟贻。秋老鹡鸰栖未稳，天寒鸿雁到偏迟。平安深慰羲之帖，消息真传杜甫诗。更喜阿咸题数字，琳琅玉树慰吾思。
忆罗太史
作者：文肇祉
朝代：明
体裁：七言律诗

翰苑当年第一仙，训储遗疏至今传。银鱼焚却归莲洞，宝诀书成秘草玄。独往名山非慢世，偶携开士即逃禅。高冈孤凤今何在，徙倚西风思惘然。
志感
作者：文肇祉
朝代：明
体裁：七言律诗

惭著乌纱映白头，老年日侍翠云裘。悔从去岁辞家出，强自随人学宦游。满目风尘思怨鹤，一生辛苦愧眠鸥。促归频有儿书至，好葺茅茨待乞休。
思归
作者：文肇祉
朝代：明
体裁：七言律诗

花事阑珊春又残，好怀无著带围宽。故山园上荒三径，采育村中寄一官。亲旧常思难聚晤，儿书时获报平安。何时早办归舟去，半掩柴门竹数竿。
恭候圣驾幸成均
作者：文肇祉
朝代：明
体裁：七言律诗

玉辇传宣下禁銮，軨星门启晓钟残。旌旗影拂蛟龙动，剑佩光凝璧水寒。日上云裘开五色，仗分驰道拥千官。青衿何幸躬逢盛，喜得今朝对御看。
悠悠厥初萹述祖德也
作者：文肇祉
朝代：明
体裁：四言诗

悠悠厥初，爰自西伯。以谥为氏，系用以翼。汉有蜀守，声名洋溢。学校聿修，民沐其泽。若晋儒林，文学藉藉。有唐节义，光于史册。（一章）维指使后，历世徵庸。宋至宝祐，笃生信公。义尽仁至，大显贞忠。迨我始祖，宋咸淳中。宣教衡州，是为衡宗。衡岳庐陵，谱牒寔通。（二章）衡山之麓，乃世其族。金紫大夫，犹食宋禄。载世元季，乃易武服。佩金虎符，武昌振肃。国兵既下，镇远系狱。赦长千夫，戎勋备录。（三章）长子骁健，入侍高皇。剪平伪汉，特被宠光。赐名锡服，厥族用彰。时八世祖，从兄平扬。职充散骑，徙居苏杭。苏之有文，寔自衡阳。（四章）我祖存心，占籍长洲。皇矣涞水，敷教优柔。甲科继起，恩渥宠褒。牧伯中丞，世济其休。显显祖考，作德好修。荐修国史，翰苑名流。（五章）我父是承，世德克存。南北二雍，桃李盈门。嗟予寡陋，宿好是敦。述此祖德，贻我子孙。（六章）
感遇
作者：文肇祉
朝代：明
体裁：古风

我昔少壮时，委怀在书史。被褐欣自怡，策驾辞乡里。一往三十年，无成复耒耜。寝迹山南村，真想只如此。缅怀望前涂，岁月去何驶。
打鱼
作者：文肇祉
朝代：明
体裁：古风

山田荦角麦秋寒，山雨欲来风激湍。观鱼踞坐得真乐，闭门新竹千琅玕。千竿竹映蒲柳绿，阴符在匣羞更读。惠连池上冒雨来，携幼呼朋慰羁独。独有元龙兴自豪，命童打鱼鱼尾劳。大鱼掘强小鱼弃，饔子挥刀飞雪高。欣然一饱意自足，不羡镜湖分一曲。六亩鱼租五亩竹，曾看陶朱治生录。不图利倍有十千，但愿怡怡天乐全。君不见田家以感荆冉合，姜氏共被今犹传。况吾与尔乐便便，十日一游期莫愆。
拟古五首·其一
作者：文肇祉
朝代：明
体裁：古风

翩翩林间鸟，悠悠岭上云。云出本无心，鸟飞时念群。物亦欣有托，矧余处世纷。中肠慕遐举，濩落无所闻。岁月去云疾，荃蕙宁久芬。古道巳寂寞，吾衰亦何云。
拟古五首·其三
作者：文肇祉
朝代：明
体裁：古风

庭前双桐树，四月始见华。盛夏敷繁阴，亭亭叠青霞。禽鸟知所止，吾亦爱清嘉。大火忽西流，败叶随风斜。空抱大雅材，委弃若泥沙。何用觅知音，相与访伯牙。伯牙没巳久，行行浩无涯。
拟古五首·其二
作者：文肇祉
朝代：明
体裁：古风

人生驹过隙，一朝难再晨。有酒且斟酌，行乐须及辰。胡为自结束，不用常悲辛。四海尽兄弟，何独骨肉亲。苟随往化灭，同作陌上尘。愿言棣华接，勿与衰草均。
拟古五首·其五
作者：文肇祉
朝代：明
体裁：古风

东方有美人，远在天之涯。窈窕淑且婉，意态殊闲佳。春风借色艳，色艳娇如花。珊瑚初出海，未足比光华。谁家白面郎，金勒紫游缰。欲涉不可即，立马遥相望。何如化鸂鶒，飞傍朱栏旁。
拟古五首·其四
作者：文肇祉
朝代：明
体裁：古风

女美众所怜，士穷世所贱。贵贱何足言，世情从此见。买臣未遇时，愚妇心先离。季子佩金印，妻嫂迎恐迟。自古巳如此，何用空悲噫。
放朝出城至署中
作者：文肇祉
朝代：明
体裁：七言律诗

旅食长安久未还，朝钟初彻下鹓班。九重天迥回仙仗，五色云开觐圣颜。廪禄虚縻惭住久，疏慵成习喜官閒。不防随例趋朝谒，拄笏郊南又看山。
政府申公和诗
作者：文肇祉
朝代：明
体裁：七言律诗

欲从野寺开新社，故向郊园剪旧芜。地近青山来白鸟，人同秋月在冰壶。莲花七级涵空影，祗树双林入画图。今日潜夫能雅咏，不须著论学王符。
新历
作者：文肇祉
朝代：明
体裁：五言律诗

两年十月朔，颁历五云边。今日归林下，犹思拜陛前。重看新岁历，自喜乐馀年。独坐閒无事，焚香结静缘。
新夏
作者：文肇祉
朝代：明
体裁：七言绝句

自扫松枝试煮茶，四檐新绿映窗纱。刚思无计留春住，又见翻阶红药花。
新晴即事
作者：文肇祉
朝代：明
体裁：五言律诗

久雨不出户，秋来日日阴。今朝将野艇，出郭过园林。水涨桥梁没，堂开竹径深。閒居无杂虑，消尽市朝心。
新柳
作者：文肇祉
朝代：明
体裁：七言绝句

陌上东风嘶紫骝，淡鹅黄色弄轻柔。去年此日长安道，万缕烟条拂御沟。
新燕
作者：文肇祉
朝代：明
体裁：五言绝句

燕来营旧垒，檐底双双语。柳絮舞閒庭，杏花三月雨。
新秋闻蛩
作者：文肇祉
朝代：明
体裁：七言绝句

昨夜秋声起树间，早看梧叶满庭前。一番细雨生凉思，绕砌蛩声到枕边。
新竹数百竿欲置小楼未就赋诗自遣
作者：文肇祉
朝代：明
体裁：七言律诗

绿遍园亭雨乍收，箨冠野服称行游。时携拄杖穿纡径，欲傍新篁著小楼。天肯与閒还与健，我真无累亦无求。诗逋画债常堆积，兴到挥毫倦即休。
早朝后遇雨
作者：文肇祉
朝代：明
体裁：五言律诗

初旭射金扉，朝霞护紫微。轻烟回御辇，细雨湿朝衣。仗逐蛟龙转，班随鸳鹭归。天家膏泽遍，苑树绿阴肥。
早起
作者：文肇祉
朝代：明
体裁：五言律诗

晓起露光沃，熙微景物鲜。窗间蝇击纸，庭际草含烟。短发频看镜，残星犹在天。虚斋绝尘想，坐久意澄然。
昆山傅氏园
作者：文肇祉
朝代：明
体裁：七言律诗

偶过名园风日嘉，编篱护室树交花。开窗拂几频挥麈，汲井临轩试煮茶。万斛天香凉雨过，一枰棋局篆烟斜。主人知是商霖后，肯负明时阅岁华。
春
作者：文肇祉
朝代：明
体裁：七言绝句

日煖茅檐燕影翻，墙头一树杏花繁。尽垂帘幕裁新句，何处鞦韆笑语喧。
春尽
作者：文肇祉
朝代：明
体裁：五言律诗

春尽园林寂，风来水弄漪。自开南亩际，谁寄草堂赀。室静生虚白，门閒有问奇。吾能委穷达，聊以慰遐思。
春尽过虎丘竹亭逢王百谷诸友同听禅诵
作者：文肇祉
朝代：明
体裁：七言律诗

三月韶华日换新，一番花事巳成陈。閒过竹径题新句，偶入山房逢故人。诵罢楞严停拂麈，静修禅观寂闻尘。此时正合樊川句，古寺风烟又一春。
春日
作者：文肇祉
朝代：明
体裁：五言绝句

雨馀春水涨，岸岸溪流平。玄鸟今朝至，仓庚树㡳鸣。
春日书怀
作者：文肇祉
朝代：明
体裁：七言律诗

山园雨过径如酥，倚杖行游不用扶。载酒船停人问字，卖花声歇鸟提壶。醉围红袖閒挥洒，懒画青山有积逋。鸂鶒一双飞并浴，满池新水长新蒲。
春日书怀
作者：文肇祉
朝代：明
体裁：五言律诗

春来风日好，放棹到山庄。雨过花枝媚，泥添燕垒香。青山露墙角，新水漫池塘。独坐无人至，茗杯聊自尝。
春昼
作者：文肇祉
朝代：明
体裁：五言律诗

午睡酣初醒，日斜花影移。梦回烹紫笋，几净写乌丝。乳燕窥新竹，文鱼漾浅漪。问奇人去后，一任掩茆茨。
春昼
作者：文肇祉
朝代：明
体裁：七言绝句

柳花飞舞上帘旌，春煖池塘鱼子生。独坐小窗无客至，桑间戴胜两三声。
春来久雨窗前石菖蒲忽开数花采供绣佛斋
作者：文肇祉
朝代：明
体裁：七言律诗

雨晴新绿上窗纱，石上昌阳著九花。霭霭轻浮云欲动，盈盈清浅水参差。摘来服食依仙传，供向山斋阅岁华。归老心閒无俗虑，一灯相对礼毗耶。
春雨遣怀
作者：文肇祉
朝代：明
体裁：五言绝句

细雨又春分，鱼吹水面纹。一般啼鴂乌，不是上林闻。
晋江蔡少参别有十三载月夜过访又别
作者：文肇祉
朝代：明
体裁：五言律诗

久与蔡经别，俄惊访钓矶。乘风来九曲，带月扣孤扉。握手谈畴昔，登山思逸飞。飘然解维去，伫望独依依。
晏起
作者：文肇祉
朝代：明
体裁：七言律诗

日上山窗犹晏眠，起来无事坐茅檐。不闻门外催租吏，时泊溪头问字船。饭煮长腰香稻粒，鱼烹缩项细鳞鳊。垆薰初烬茶瓯歇，白石灯明绣佛前。
晓山
作者：文肇祉
朝代：明
体裁：五言律诗

月流堕西汉，岩树散鸦群。曙色初分处，樵歌已渐闻。仰看松顶路，半是陇头云。顷刻朝暾动，晴开锦绣纹。
晓山
作者：文肇祉
朝代：明
体裁：五言绝句

缺月已流西，登台入翠微。四山空翠滴，露下湿人衣。
晚眺
作者：文肇祉
朝代：明
体裁：五言绝句

一望江天阔，风生芦荻洲。平沙群雁落，天际有归舟。
晨风篇 其一 送虞部杨汝大奉诏南征也
作者：文肇祉
朝代：明
体裁：四言诗

晨风飘飘，王事于适。子之往矣，我心□矣。
晨风篇 其三 送虞部杨汝大奉诏南征也
作者：文肇祉
朝代：明
体裁：四言诗

莫非王事，母为忉忉。既曰仕矣，遑恤其劳。
晨风篇 其二 送虞部杨汝大奉诏南征也
作者：文肇祉
朝代：明
体裁：四言诗

将子何徂，王事敦我。中心摇摇，孰念其瘅。
晨风篇 其四 送虞部杨汝大奉诏南征也
作者：文肇祉
朝代：明
体裁：四言诗

子谓何求，王事靡执。余谅子心，子亦何忧。
曝背
作者：文肇祉
朝代：明
体裁：七言律诗

独卧山中阅岁华，白云鸡犬护桑麻。避人只为身先懒，曝背因知日易斜。数酌旧藏燕市酒，一瓯新焙小春茶。回思京邸怀归日，不觉年馀已在家。
月夜与王明度明善登文笔峰
作者：文肇祉
朝代：明
体裁：五言律诗

晚来秋雨霁，山月向人高。同上留云阁，因攀栖鹤巢。诗联林外句，帻岸醉中豪。独立群峰下，天风吹鬓毛。
朱将军宅燕集忆忠熙公
作者：文肇祉
朝代：明
体裁：七言律诗

宝善堂开倒玉樽，绿槐依旧拥朱门。不妨垣瓦从残草，犹见金貂宠后昆。细听歌声翻白苧，独留月色照黄昏。感恩门下当年客，雌伏雄飞几尚存。
朱汝脩送贝叶
作者：文肇祉
朝代：明
体裁：七言绝句

贝叶经文一卷馀，故人惠我供斋居。芭蕉试剪番新样，滴露研朱手自书。
杜与言登衡岳回雁峰有佳什见寄
作者：文肇祉
朝代：明
体裁：五言律诗

回雁峰头坐，新篇寄旧知。怜君遥念想，动我故乡思。南岳开云处，高楼待月时。此时一壶酒，谁与共传卮。
杜玄庆斋供盆兰瓶梅可爱各图一幅贻之·其一
作者：文肇祉
朝代：明
体裁：七言绝句

幽兰空谷万千丛，何似新栽小盎中。一蕊二花三四叶，分明一幅所南翁。
杜玄庆斋供盆兰瓶梅可爱各图一幅贻之·其二
作者：文肇祉
朝代：明
体裁：七言绝句

折得梅枝蚀藓斑，古瓶琼蕊勒春寒。夜来无限相思发，点笔翻成画里看。
林堂独坐
作者：文肇祉
朝代：明
体裁：七言绝句

山中九月下霜华，枫叶红于二月花。坐爱林堂幽趣好，焚香拂几读楞伽。
林居自述
作者：文肇祉
朝代：明
体裁：五言绝句

归老意安閒，暮年聊自适。静坐竹窗中，一日如两日。
桃花涧逢丈者
作者：文肇祉
朝代：明
体裁：古风

虞山山高高入云，下有古涧烟氤氲。万树桃花夹流水，水边鸡犬声相闻。鸡犬相闻茅屋底，屋底老人坐不语。岂是当时遗世民，避秦虐政来居此。笑而不荅意自欣，观之古貌亦古心。我欲跪之问宝诀，回头不见深山深。
梦先大父
作者：文肇祉
朝代：明
体裁：七言律诗

吾祖频频入梦中，昨宵有梦又追从。提携无异当年爱，谈笑依然旧日容。玉磬音馀桐馆静，碧山寒琐白云重。觉来枕上飞双泪，月落长安上苑钟。
梦归
作者：文肇祉
朝代：明
体裁：七言律诗

昨夜西风梦到家，不知身尚系天涯。孤身作客浑如寄，愁绪平添乱似麻。遥忆故园三径在，回思脩竹万竿斜。起来霜马催行处，犹整朝衣入翠华。
梦长安
作者：文肇祉
朝代：明
体裁：五言律诗

旅食京华久，风尘兴巳阑。出城逾半月，犹梦在长安。未遂金门隐，空思玉宇寒。不知行路里，还作未归看。
楞伽寺
作者：文肇祉
朝代：明
体裁：五言绝句

楞伽湖上寺，修竹万竿斜。禅诵方初定，空中散雨花。
楞伽寺湖山楼同朱日宣王履均王玄静侃朗二上人晚眺
作者：文肇祉
朝代：明
体裁：五言律诗

湖上知名寺，楼台倚碧岑。法堂虚枕簟，狂客散冠簪。尘劫空中灭，钟声静里沉。方知禅可托，共礼白云深。
次韵答张孟孺
作者：文肇祉
朝代：明
体裁：七言律诗

我归林下岁将终，君独承恩出汉宫。喜有高才同子建，无心执戟侍扬雄。岂难勋业凌烟上，只欲精研书史中。惠我惊人诗句好，兴怀长悒故人风。
毗山访潘子不遇
作者：文肇祉
朝代：明
体裁：七言律诗

郭外毗山虚翠屏，潘炎别业郁乔林。云深未辨郎君谷，春半不闻山鸟音。小艇暂维桑坞下，重门深锁草堂阴。去因兴尽来乘兴，输却当年泛剡心。
毗陵舟中约陆子行韩承孚从陆入京
作者：文肇祉
朝代：明
体裁：五言律诗

雷声喧夜泊，早巳过毗陵。驿树随溪度，篷窗带雨凭。语音时渐别，壮志欲鶱腾。明日丹阳郭，肩舆拟并乘。
江上小亭雨坐
作者：文肇祉
朝代：明
体裁：七言绝句

吴淞江上雨霏微，雨过江边隐隐雷。爱得远天双白鹤，青山掩映却飞回。
江上怀张幼于
作者：文肇祉
朝代：明
体裁：五言律诗

独卧吴淞上，令人忆季鹰。诗篇怜敏捷，志气羡飘凌。天末云千叠，江头月半棱。军麾今满眼，音问阻亲朋。
江南春追和倪元镇韵
作者：文肇祉
朝代：明
体裁：乐府曲辞

轻雷一夜抽新笋，宝鸭香消山馆静。行厨竹里起茶烟，禅榻风微撩鬓影。杏花开残春尚冷，辘轳声断花间井。水清照我头上巾，酒染青衫巾染尘。春来迟，春去急，残红数点苍苔湿。韶华去去追何及，王孙不归草空碧。伤春转觉情于邑，谁家红袖高楼立。陌头柳花飞作萍，鸤鸠乳燕方营营。
江头晚眺
作者：文肇祉
朝代：明
体裁：七言绝句

十月江南鲈鳜肥，新舂晚稻带香炊。欣然一饱江头望，枫落前村露酒旗。
江楼闻笛
作者：文肇祉
朝代：明
体裁：五言绝句

閒居人事少，独坐小楼中。五月江深处，梅花落晚风。
汪子木园与薛用传施安卿明卿陈子白文会
作者：文肇祉
朝代：明
体裁：五言律诗

名园启文会，绕屋树交加。捲幔窥新燕，临池看落花。乐耽长统志，书效子云家。竹里轻烟出，轩前试煮茶。
汪学士子声丈过访话别
作者：文肇祉
朝代：明
体裁：七言律诗

一见故人情自亲，相逢重别十三春。杜陵借榻论文处，翰苑怀思入梦频。举世几多青眼在，旧交犹恐白头新。明朝又向都门别，谁是汪伦情最真。
沈道人索书
作者：文肇祉
朝代：明
体裁：七言绝句

千古鹅群说右军，山阴道士爱黄庭。沈休亦欲笼鹅至，为写淮南相鹤经。
泊枫桥用大父韵
作者：文肇祉
朝代：明
体裁：七言律诗

辞亲远别动离情，满幅风帆带雨行。水长关河无阻道，春深柳陌尚闻莺。轻抛故国三千里，细数遐征第一程。此夜维舟不成寐，寒山依旧起钟声。
泊问潮馆
作者：文肇祉
朝代：明
体裁：七言绝句

舟泊溪头梦不成，忽闻云里度钟声。起来自倚篷窗看，夜半月明潮未平。
洗砚
作者：文肇祉
朝代：明
体裁：七言绝句

池边柳色淡鹅黄，雨过云行漏日光。睡起呼童频洗砚，一泓春水墨花香。
海上观潮
作者：文肇祉
朝代：明
体裁：五言排律

八月近中秋，閒来海上游。凝眸瞻贝阙，俯槛听龙湫。踊跃乾坤浴，空濛天地浮。潮声奔万马，水气动潜虬。怒浪翻鲛室，惊涛拥蜃楼。此身空浪迹，处世一浮沤。慷慨心犹壮，年光日夜流。
清江浦追忆沈虞部
作者：文肇祉
朝代：明
体裁：五言律诗

一入新庄闸，令人无限思。穷愁文与可，空忆沈佺期。挂剑惭无处，遗金感昔时。心香聊一炷，飞泪荐江蓠。
清河口
作者：文肇祉
朝代：明
体裁：七言绝句

昔年河口水横下，百丈难牵上水舟。今日归来非旧路，布帆无恙自安流。
清秋
作者：文肇祉
朝代：明
体裁：七言律诗

清秋一月废梳头，落尽槐花雨未收。诗句长从无意得，功名元忌有心求。人多憎爱何须校，天赋疏慵不解愁。万事不关心似水，还将生计付沙鸥。
渔父词四首·其一
作者：文肇祉
朝代：明
体裁：乐府曲辞

年来生计住吴淞，舴艋斜穿锦浪中。溪柳绿，野桃红，煮鱼沽酒醉东风。
渔父词四首·其三
作者：文肇祉
朝代：明
体裁：乐府曲辞

轻舟短棹自夷犹，开遍芙蓉古渡头。红蓼渚，白蘋洲，鲤鱼风动是深秋。
渔父词四首·其二
作者：文肇祉
朝代：明
体裁：乐府曲辞

轻雷送雨过横塘，菱叶荷花掠岸香。新水涨，晚风凉，卧吹芦管和沧浪。
渔父词四首·其四
作者：文肇祉
朝代：明
体裁：乐府曲辞

江天冬日淡无晖，江上渔人夜未归。风急急，雪霏霏，绿蓑青笠棹如飞。
游摄山栖霞寺
作者：文肇祉
朝代：明
体裁：七言律诗

晚过名山暂解鞍，万松深处俯清湍。断碑小篆题陈额，古佛千岩蚀藓斑。春茗试烹纱帽侧，石莲翻出鹿泉寒。何时借我僧寮里，閒取楞伽带月看。
溪云阁为欧阳子赋
作者：文肇祉
朝代：明
体裁：七言律诗

欧阳曾筑醉翁亭，白下云孙寄一楹。新水平添桃叶渡，飞云常绕石头城。沿流夕照堪垂钓，隔浦凉生唱濯缨。书卷茗薰消永昼，秦淮原不让蓬瀛。
漂母祠
作者：文肇祉
朝代：明
体裁：五言绝句

淮阴古驿西，溪上有荒祠。一饭王孙后，芳名千古垂。
濒行以诗见投叠前韵奉荅
作者：文肇祉
朝代：明
体裁：七言律诗

青衿艺苑旧知音，白首交情重盍簪。君向明时甘寂莫，余惭厚禄尚浮沉。閒居自觉风波稳，高卧偏知雨露深。遥忆虎丘山寺里，月明谁与共行吟。
灵谷寺
作者：文肇祉
朝代：明
体裁：五言律诗

山寺度门远，松寒十里阴。钟楼苔藓合，阁道雨花沉。泉咽山中路，人传空外音。归途未忍去，犹自恋祗林。
焦山
作者：文肇祉
朝代：明
体裁：五言律诗

山寺犹存姓，门寒古树停。丹台云气紫，莲阁宝光青。未辨华阳逸，空馀瘗鹤铭。登临吾巳倦，暂憩海云亭。
燕子矶
作者：文肇祉
朝代：明
体裁：七言律诗

殿宇参差倚翠厓，碧桃开处有仙家。半空涛雪当轩舞，满目春帆带雨斜。江草含烟连断岸，柳风吹絮飐平沙。何时借榻虚亭里，早服檐前一片霞。
燕歌行
作者：文肇祉
朝代：明
体裁：乐府曲辞

燕山九月肃寒威，处处边陲思授衣。愁听砧杵守空帏，郁陶思君君不归。贱妾泪下如珠玑，君知不知何暌违。衷肠摧伤抚琴徽，歌声何短吟何微。推窗月随留馀辉，檐前星宿寒芒稀。手掷金钱暗自祈，归无定期情无依。朱门炙手琐重闱，滹沱冻合雪霏霏，雁无书寄空南飞。
牛首山
作者：文肇祉
朝代：明
体裁：五言律诗

下马献花处，千岩秀色连。乘风吹晚步，披莽上山巅。神宇江流绕，禅房塔影县。夜深催击钵，诗就不成眠。
献俘侍班
作者：文肇祉
朝代：明
体裁：七言律诗

圣主亲临五凤楼，千官分列拥貔貅。鸾箫合奏钧天响，虎卫森严御道周。事异鲁公居泮水，俘同光弼献怀州。华夷一统升平盛，愿诵铙歌拜冕旒。
玉兰堂即事
作者：文肇祉
朝代：明
体裁：七言律诗

玉兰堂坐静无哗，小盎闽兰著数花。载得宝华山上水，试烹罗�雨前茶。手挥玉麈棋声歇，风动湘帘竹影斜。投老身闻心亦静，喜无尘土是京华。
玉河春色
作者：文肇祉
朝代：明
体裁：七言绝句

东风御柳万株斜，白玉河边映晓霞。报道今年春色早，日边红杏巳开花。
申政府寄书历至
作者：文肇祉
朝代：明
体裁：七言律诗

归来重葺虎丘居，地僻时回长者车。喜见春王新岁历，欣看厚禄故人书。公孙延士犹开阁，玄晏穷愁自闭庐。莫问疏慵只如昨，文园终合卧相如。
申相公过访
作者：文肇祉
朝代：明
体裁：七言律诗

奔走风尘岁月迁，卜居人境地应偏。萧斋喜有高轩过，曲巷传呼驷马旋。公位日尊心愈下，吾才元拙志空坚。无闻剡荐雄文似，赋就长扬愧有年。
登金山
作者：文肇祉
朝代：明
体裁：五言律诗

波心千古寺，日夜一峰浮。草色分江岸，潮声带海流。月高人返棹，更静水鸣楼。欲坐金鳌阁，攀跻最上头。
登金陵谢公墩宿寺中追和李白韵
作者：文肇祉
朝代：明
体裁：古风

登高恣远眺，一望长江奔。人世有代谢，江流无朝昏。缅怀谢公迹，今已成郊原。白云随日散，明月浪中翻。行行入古寺，中垒石为门。石门时静掩，万竹寒云屯。回视四山寂，幽赏谁与论。谢公不可起，谁复为招魂。兴亡馀六代，斯人安独存。风流日已远，秋草埋荒墩。游人自来往，不闻车马喧。我来览古胜，怀古不成言。借栖岩下石，枕石移云根。梦破起默坐，便觉丹府暾。幽情颇畅叙，无劳丝竹繁。有酒且斟酌，摘蔬开寺园。人生如过鸟，何用寻仙源。
白头鸟争枝
作者：文肇祉
朝代：明
体裁：七言绝句

落日西风竹树幽，闭门閒坐自悠悠。一双小鸟争飞坠，老不相知愧白头。
白苧歌二首·其一
作者：文肇祉
朝代：明
体裁：乐府曲辞

中庭良夜张华筵，美人如花娇且妍。赵瑟秦筝调蜀弦，回眸转袖银烛前。为君起唱白苧篇，金壶半泻漏溅溅。今君安坐听我鼓，愿为双燕帘前舞。
白苧歌二首·其二
作者：文肇祉
朝代：明
体裁：乐府曲辞

新裁罗袖长且轻，明妆皦皦纤尘生。舞向君前进玉罂，流目暗盼娇盈盈。百年如戏莫蹉跎，请君试看东流波。东流不回西日逝，我今不乐将如何。
目眚
作者：文肇祉
朝代：明
体裁：五言律诗

目眚不出户，麦秋天气寒。鸟听枝上语，花似雾中看。累月惟高卧，经旬不整冠。心閒人事少，容膝易为安。
短歌行
作者：文肇祉
朝代：明
体裁：乐府曲辞

有酒盈觞，有歌盈章。人寿几何，靡皆延长。再觞再咏，其乐未央。乐不及时，空用悲伤。况也分定，妄求奚遑。听我短歌，短歌勿忘。
石湖
作者：文肇祉
朝代：明
体裁：五言律诗

湖光披白练，日夜泛青帘。帆影镜中落，鸥群沙上眠。楞伽山里寺，茶磨晚含烟。羡杀鸱夷子，飘飘去不还。
石湖庄
作者：文肇祉
朝代：明
体裁：五言绝句

卜筑越来溪，问是王猷室。默默娱道言，墙头露山色。
石湖游泛
作者：文肇祉
朝代：明
体裁：七言排律

春来今日到湖滨，湖边村市人纷纭。波光远映蘪芜没，山色晴开锦绣文。茶磨山头茶正熟，盟鸥亭外鸥成群。青帘隐树酒家近，翠带牵风水荇芬。锦瑟瑶筝湖上起，朱帘画舫镜中分。醉如白傅围红袖，懒学羊欣写练裙。溪畔渔舟垂晚钓，寺中楼阁带斜曛。举头月色当空照，何处钟声满座闻。千古兴亡已陈迹，吴宫越垒空氤氲。
石湖行春桥步月
作者：文肇祉
朝代：明
体裁：古风

晚来雨过烟藏寺，日阁沉沉万山紫。须臾湖光潋滟回，骊龙弄珠出海底。海底一跃千仞高，星光闪烁浮金鳌。朱栏倚遍市喧息，酣歌倒坐醉中豪。当年此月今不改，曾照吴王旧台榭。吴王台榭迹巳陈，惟有此月今犹在。古人今月已千秋，今月古人今在否。眼前烟月不堪数，何如范蠡西施游。
示龙儿会试礼部
作者：文肇祉
朝代：明
体裁：七言律诗

携家昔共住长安，归葺田园数载宽。汝复去游双凤阙，亲犹县念五云端。家声好继书香在，行色须知道路难。圣主好文方尚少，万言拟合上金銮。
神禹篇·颂大中丞南充王师督漕也
作者：文肇祉
朝代：明
体裁：四言诗

神禹治水，天地平成。睹河思绩，功莫与争。维我王公，邦国之桢。漕河之命，厥任匪轻。决之排之，以经以营。疏之凿之，由地中行。国脉以宣，国计其盈。惟我中丞，赫赫厥声。粒我蒸民，民咸用情。惟予小子，颂德维诚。
秋兴
作者：文肇祉
朝代：明
体裁：七言律诗

去岁今朝候驾还，追随鸳鹭集贤关。九重殿启回仙仗，五色云中觐圣颜。一代盛仪文郁郁，千官鸣佩玉珊珊。归来独卧山庄上，半掩柴门水一湾。
秋夜借榻胡太史楙礼嘉树馆早起有诗见赠次韵奉答
作者：文肇祉
朝代：明
体裁：七言律诗

满架图书一榻空，小庭花影上帘栊。眼前疏懒无如我，海内文章谁似公。一�笙歌人静后，万家砧杵月明中。夜长酒醒难成寐，睡起窗间日已红。
秋夜王吏部录之丈招饮
作者：文肇祉
朝代：明
体裁：五言律诗

吏部声名久，堂虚客到稀。举杯留夜酌，邀月弄清辉。露沃天香袭，谈霏玉麈挥。清朝思报答，明主正垂衣。
秋宵月下有怀张叔贻
作者：文肇祉
朝代：明
体裁：五言律诗

独坐空庭下，凉风入袂吹。起看新月上，忽动故人思。惊鹊栖还定，高梧影渐移。壮图愁未立，青鬓巳丝丝。
秋日早朝
作者：文肇祉
朝代：明
体裁：五言律诗

双阙千官集，平明曙色微。听残清禁漏，初启掖垣扉。剑佩声成韵，旌旗露下晞。自惭通籍晚，敢谓素心违。
秋日早朝值传胪有感
作者：文肇祉
朝代：明
体裁：七言律诗

银汉沉沉曙色微，残星数点雁南飞。黄罗扆迥金龙绕，翠羽旗翻玉露晞。锡命传宣天语近，拜瞻遥接尚方辉。寸心真乏丝毫补，愧著先朝旧赐衣。
秋暮
作者：文肇祉
朝代：明
体裁：五言律诗

夕阳阁西岭，秋色乱川中。衰草犹馀绿，残荷撼碎红。浮生元自寄，归老慊余衷。忽听渔舟笛，溪头弄晚风。
秣陵秋色
作者：文肇祉
朝代：明
体裁：五言绝句

水深桃叶渡，溪上晚潮生。岸帻楼头望，蒹葭落日明。
秦淮夜泛
作者：文肇祉
朝代：明
体裁：七言律诗

秦淮滟滟雨初收，结伴沿流夜放舟。月转柳梢人候渡，云移沙渚树回洲。箫声近水龙吟细，河影横杯琥珀浮。醉去侧身天地小，卧听潮向梦中流。
立春日严相公招直阁中赏红梅恭遇上赐春盘御酒拜尝赋诗以谢
作者：文肇祉
朝代：明
体裁：七言律诗

晴日辛盘出上供，青丝玉碗护黄封。雪残鳷鹊春回早，花映蓬壶色更秾。红日近窗凝瘦影，煖风吹酒晕寒容。愿公厚养和羹味，长伴仙桃醉九重。
立秋逢七夕和张伯起韵
作者：文肇祉
朝代：明
体裁：七言律诗

久雨山斋掩薜扉，雨晴新月一钩微。卧看天上双星度，又见庭前一叶飞。贫似阮咸难免俗，赋如永叔和应稀。回思帝里承欢处，犹著斑斓戏綵衣。
筑园于虎丘南村池中忽移塔影志喜
作者：文肇祉
朝代：明
体裁：七言律诗

几年浪迹寄江湖，归葺田园半已芜。环沼倒悬新殿宇，浮丘翻映小蓬壶。分明马远晴峦景，绝似南宫烟寺图。真觉世心消欲尽，闭门羞复看阴符。
索字
作者：文肇祉
朝代：明
体裁：七言绝句

几净窗明照茧光，日临阁帖晋诸王。今朝博得门如市，也胜佣书日几行。
经阖塘
作者：文肇祉
朝代：明
体裁：五言律诗

不到阖塘久，俄惊二十秋。村墟犹历历，日月去悠悠。古树埋苍藓，少年新白头。门前一湾水，依旧向西流。
绿牡丹
作者：文肇祉
朝代：明
体裁：七言绝句

姚黄魏紫斗鲜新，独此名花占晚春。若使移从金谷里，倚阑疑是堕楼人。
绿荇村庄简城中诸友
作者：文肇祉
朝代：明
体裁：七言律诗

数椽茅屋倚江开，门径萧然长绿苔。出郭清閒尘事少，经旬时断故人来。满池鸥鸟窗前浴，夹岸桃花柳外栽。寄语城中旧知道，小诗随手报新裁。
罨画溪·其一
作者：文肇祉
朝代：明
体裁：七言绝句

短棹轻舟罨画中，春深花片满溪红。眼前只少渔郎引，疑有桃源路可通。
罨画溪·其二
作者：文肇祉
朝代：明
体裁：七言绝句

阳羡群山紫翠重，山回路转一溪通。沿流点笔翻成画，不道身先在画中。
署中官舍书怀
作者：文肇祉
朝代：明
体裁：五言律诗

出城七十里，一望路迂赊。鸡犬村边坞，桑麻树里家。民居环署治，风土亦清嘉。官舍无尘杂，高槐映碧纱。
署中自遣
作者：文肇祉
朝代：明
体裁：五言绝句

老作宦游人，荒村寄一身。鸟啼花乱落，又是一年春。
羽林行
作者：文肇祉
朝代：明
体裁：乐府曲辞

朔风吹太行，白日沙飞黄。溪谷少行迹，边马嘶欲僵。行见交河下，羽林儿独强。臂鹰挟匕首，金勒紫丝缰。
肃肃篇 其一 送侍御吴明卿印马于齐鲁地也
作者：文肇祉
朝代：明
体裁：四言诗

肃肃王命，吉日于征。左右陈行，我马其騯。
肃肃篇 其三 送侍御吴明卿印马于齐鲁地也
作者：文肇祉
朝代：明
体裁：四言诗

有马駉駉，在鲁之林。如骓如云，蹻蹻骎骎。
肃肃篇 其二 送侍御吴明卿印马于齐鲁地也
作者：文肇祉
朝代：明
体裁：四言诗

有马駉駉，在齐之坰。维骍维黄，有骊有青。
肃肃篇 其五 送侍御吴明卿印马于齐鲁地也
作者：文肇祉
朝代：明
体裁：四言诗

駜彼乘駽，夙夜于外。式遄其归，载言载会。
肃肃篇 其四 送侍御吴明卿印马于齐鲁地也
作者：文肇祉
朝代：明
体裁：四言诗

有駜其駽，夙夜在公。我职斯称，我马既同。
自叹
作者：文肇祉
朝代：明
体裁：七言绝句

刘向传经苦自知，南图北走愧奔驰。场中三十馀三日，博得星星两鬓丝。
自菱湖归泊岘山月夜泛碧浪湖
作者：文肇祉
朝代：明
体裁：七言律诗

雨晴重到岘山前，万顷湖光月在船。塔涌奎文移北斗，峰浮螺黛落遥天。渔歌远向烟中起，帆影翻从镜里县。酹酒临风堪寄傲，醉来真欲挟飞仙。